Maiatzaren 3ko Umeen Danborradarako karroza egiteko lehiaketa - Agenda - Zestoa\n4 FEB 21 FEB\nJakina denez, Zestoako Umeen Danborradan aspalditik atera izan da karroza. Urte askotan, herriko boluntario talde batek egin izan du karroza hori, eta beste urte batzuetan –gutxitan– enpresa espezializatuei enkargatu zaie. Aurtengoan ere, Zestoako Udalaren asmoa da sormenari, ideia eta ikuspegi berritzaile eta freskoei tartea eskaintzea. Horretarako, karroza egiteko lehiaketa antolatzea erabaki du.\nUrte askotako ohitura den karroza egiterakoan, herriko jendea subjektu aktibo izatea.\nKarrozaren bidez, gai eta ikuspegi anitzak plazaratzea.\nSormenerako abilidadeak dituztenei aukerak ematea.\nUmeen Danborradarako karroza ideiatzea eta diseinatzea maketa baten bidez.\nIrabazle suertatuz gero...\nKarrozak inguruan behar dituen pertsonaiak bilatzea eta haien jantziez eta abarrez arduratzea.\nDanborrada egunean, karrozaren segurtasunerako behar diren pertsonak lortzea.\nLehiaketa publikoa eta irekia izango da. Lehiaketa honetan 18 urtetik gorako pertsonek, banaka edo taldean, parte hartu ahal izango du, epaimahaikoek izan ezik.\nParte-hartzaile bakoitzak lan bat baino gehiago aurkeztu ahal izango du. Lana originala izan beharko du.\nGaia aukeratzeko garaian kontuan hartu beharko da, lehendabizi, umeen danborradarako izango dela eta, ondorioz, ume eta gaztetxoen esparruko gaiek lehentasuna izango dutela. Gaia librea baina izaera integratzailea izan beharko du. Edozein pertsona edo erakundeekiko konnotazio sexistak, xenofoboak, arrazistak edo ofentsiboak dituzten lanak baztertu egingo dira.\nLANEN EZAUGARRI TEKNIKOAK\nKarroza proposamena 1:10 eskalako maketa baten bidez aurkeztuko da. Maketa, itxurari eta diseinuari dagokionez, ahalik eta zehatzena izan beharko du. Hala ere, ez dauka karrozaren material berdinarekin egindakoa izan beharrik. Maketarekin batera, memoria bat aurkeztuko da eta bertan ondo zehaztuko dira koloreak, materialak eta abar. Idatzizko zerbait badarama, Zestoako Udaleko hizkuntza-irizpideak bete beharko ditu.\nKarrozaren euskarriaren (gurdia): Zorua: 4,40 x 2,30; gurdiak atzeko partean pareta izaten du: zabalean 1,84, altura 1,53.\nLan sarituak 3.000 euroko diru-laguntza jasoko du (karroza egiteko materiala eta bestelakoak barne).\nAurkeztutako maketek izenburu edo tituluren bat izan beharko dute azpian. Egilearen sinadurarik gabe aurkeztuko dira. Maketarekin batera memoria aurkeztuko da eta han ere maketak daraman izenburu edo titulu bera jarriko da kartazalean.\nMaketarekin eta memoriarekin batera gutun-azal itxi bat aurkeztuko da, kanpoaldean lanaren izenburuarekin. Gutun-azalaren barrualdean, berriz, lanaren egilearen ondorengo identifikazio datuak aurkeztuko dira: Lanaren izenburua; izen-abizenak; helbidea; telefono zenbakia; helbide elektronikoa; Nortasun Agiriaren fotokopia.\nLanak zuzenean aurkeztu ahal izango dira, honako helbidean:\nForu plaza 1 – 20740 ZESTOA (Gipuzkoa)\nTelefonoa: 943 147 010\nLanak aurkezteko epea deialdi hau argitaratzen den hurrengo egunetik hasi eta otsailaren 21ean amaituko da. Oinarri hauek, hedabideetan eta zestoa.eus web gunearen bidez emango dira ezagutzera.\nSaritzen den lana karroza bihurtzeko, maiatzaren 2ra arteko epea izango da.\nZestoako Udalak lokal egokia eskainiko du karroza egiteko. Halaber, udalak jarriko du karrozaren gurdia eta karroza garraiatzeko ibilgailua.\nMaterial guztia lehiakideen kontura izango da. Erremintak ere norberak jarri beharko ditu. Zenbait kasutan, salbuespen modura, udalak jarri ahal izango du zenbait erreminta.\nKontuan hartu beharko da karroza egiten denean, sendotasun eta segurtasun baldintzak bete beharko dituela, are gehiago, gainean haur eta gaztetxoak eramatea aurreikusten bada. Udal aparejadoreak aztertu ahal izango du baldintza horiek betetzen diren. Eta betetzen az badira, dagozkion neurri zuzentzaileak hartu beharko dira.\nBestalde, ibilbideak dituen ezaugarriak kontuan hartu beharko dira karroza egiterakoan, eta, ondorioz, oztopoak oztopo, (orografikoak zein arkitektonikoak), ibilbide guztian pasatzeko modukoa izan beharko du.\nKarroza, Zestoako Udalak propio eginda daukan euskarrira egokitu beharko da. Era berean, udalaren kontura izango da karrozaren barandilla egitea.\nKarroza egiten parte hartzen dutenak beharrezko segurtasun eta prebentzio neurriak hartu beharko dituzte, istripurik gerta ez dadin, eta Zestoako Udala ez da gertatutako istripuen erantzule egingo.\nKarrozarekin batera doazen pertsonak edo figuranteak (gutxienez 6 ume) Zestoako herri Ikastetxeak aukeratuko ditu, eta haien arropak, makilatzea eta abar karrozaren egileen ardura izango dira.\nGoxokiak (25 kilo, zeliakoentzat aparte, herriko establezimenduetan erosita), konfetia (bi poltsa) eta abar ere lehiaketako irabazleen kontura izango dira.\nKarroza kalera ateratzen denetik atzera berriz biltegira sartzen denera arte, segurtasunerako pertsonak jarri beharko dira, ikusleek minik ez dezaten hartu. Segurtasun talde hori lehiaketako irabazlearen kontura izango da.\nBehin bukatuta, karroza dena desmuntatu eta gorde beharko da. Horretarako, zabor tratamendu egokia egitera behartua dago lehiaketako irabazlea.\nZestoako Udalak une oro jarraitu ahal izango du lanen garapena, eta horretarako nahi duen oro sartu ahal izango du karroza egiten ari den lokalean.\nOrdainketa 2020ko maiatzaren 4tik aurrera egingo da, hilabeteko epean.\nLanaren alderdi teknikoa:\nErabili diren tekniken (egur-langintza, papergintza, margotzea, oihala, burdina...) garapena; langintza txukuna eta bukaera onekoa.\nBehar izan den denbora eta giza baliabideak.\nGaiak Zestoako egungo edo garai bateko gertakariekin edo Zestoako Udalak edo herriko eragileek garatzen duten jarduerarekin zerikusia izatea.\nIkuspegi integratzaileari eta giza baloreei egiten dien ekarpena.\nMaterial aldetik ekarpen originala.\nErabilitako tekniken originaltasuna.\nSormena, tratamendu estandarizatutik kanpo.\nEpaimahaia Zestoako Udaleko Gazteria, Kirol eta Jai Batzordeak osatuko du. Nolanahi ere, komenigarria irudituz gero, aholkulari gisa pertsona gehiagok parte hartu ahal izango dute.\nOinarrietan aurreikusi gabeko kontuetan, epaimahaiak izango du erabakiak hartzeko ahalmena.\nJABETZA INTELEKTUALA ETA LANAK ERABILTZEKO ESKUBIDEAK\nLehiakidea izango da lehiaketaren helburuak betetzeko erabilitako material, prozedura eta ekipoen jabetza intelektual, industrial eta komertzialaren inguruko edozein erreklamazioren erantzule, eta dagozkion kalte ordainak emango dizkio administrazioari, edozein erreklamazioren ondorioz hari sor liezazkiokeen kalte-galerengatik.\nLehiaketara aurkeztutako lanen egileek Zestoako Udalari uzten dizkiote irudiaren ustiapen eskubideak, esklusiban eta denbora mugarik gabe; horien artean direla, adibide gisa eta hauetan agortu gabe, eraldatzeko, inprimatzeko, argitara emateko, eta hedapen eta zabalkundea egiteko eskubideak, edozein prozedura edo bidetik, edonolako euskarrian, eta egoki iritz dakiokeen bezainbat alditan. Nolanahi ere, lan horiek ezingo dira xede komertzialerako erabili.\nLehiaketa honetan parte hartzeak berekin dakar oinarri hauek guztiak onartzea.\nZestoako Udala. Foru plaza 1 – 20740 ZESTOA. Telefonoa: 943 147 010. Posta-e: kultura@zestoa.eus


Zer dago Jeremy Corbynen buruan? • ZUZEU\nBozen %59,5arekin irabazi ditu Jeremy Corbyn (1949) politikariak Labour alderdiko buru izateko barne-hauteskundeak. Corbyn unibertsitate ikasketarik egin gabea da, barazkijalea, maukarik gabeko kamisetak auzoko merkatuan erosten ditu eta batzuen ustez “erradikala” da. Erresuma Batuko mapa politikoan lurrikara bat baino gehiago eragin du berriak. Bozen emaitza jakitean hau bota zuen lehen ministroak:\nNazioarteko erreakzioak ez dira asko itxaron behar izan eta Podemos alderdiko Pablo Iglesias buru gazteak berehala luzatu dio eskua Corbyn zaharrari.\nRue89 wegunean Corbynen buruan sartzea ahalbidetzen duen tresna egin dute. Diputatu beteranoaren gustu kultural eta orientazio politikoen eta hainbat anekdoten berri ematen digu tresnak.\nTresnak ematen duen informazioaren laburpen euskaratua:\n1994an Tony Blair Alderdi Laboristako buru jartzen delarik alderdiko estatutuak garbitzeko asmoa iragartzen du, 1918an errusiar iraultzaren uberan onartutako laugarren klausulak “produkzio baliabideen jabetza komuna” aurreikusten baitu.\nSindikatuek alderdian duten indarra txikitu nahi du Blairrek, Margaret Thatcherren ortodoxia finantzarioari jarraituz, aferen ingurua lasaitzeko. “New Labour” delako honek Corbyn asaldatzen du.\nIslingtoneko diputatua 1983tik, 1997tik aurrera 533 aldiz bozkatu du bere alderdiaren aurka Corbynek (lehenagoko datuak ez daude eskuragai), alderdiko diputaturik errebeldeena bilakatuz. Bere bizarra ere Blairren kontseilarien masail arrosen aurkako erresistentzia ekintza bat da!\nZergatik ez ote du alderditik alde egin?\n“Askotan aztoratu nau alderdiak, batez ere Irak eta Vietnamgo gerren bitartean. Baina nire buruari esaten diot Alderdi Laborista milioika jenderen etxe elektorala dela. Horregatik nago oraindik hemen.”\n2004ko maiatzean Corbynek usoak babesteko mozio bat sinatzen du. Informazio zerbitzuen dokumentu zahar batzuetan hegaztiak bonba hegalari gisa erabiltzea aipatzen zuten.\nBarazkijalea, bere barazkiak lantzen ditu eta bizikletaz desplazatzen da, “hiri batean egon daitezkeen auto kopurua mugatua izan beharko litzatekeela” uste baitu. 2007an 1850km egin zituen bizikleta gainean.\nOreinen ehiza mugatzea eskatu eta McDonaldsen aurkako panfleto bat argitaratzeagatik erasotutako ekologisten defentsa egiten du (McLibel afera).\nBa al daki ondo pasatzen? Bere lehen emazteak azaltzen duenez, Corbynentzat gaubela on bat mitin politiko bat da. Arsenal Londresko futbol klubaren fana ere bada. Eta bere film maitatuena “Casablanca” da The Guardianen arabera.\nGogokoen duen idazlea kolonialismoaren gainean meditatzen duen Chinua Achebe nigeriarra omen da. 2011. urtean, Corbynek John Atkinson Hobsonen Imperialism klasikoaren berredizio baten hitzaurrea sinatu zuen. Lenin inspiratu zuen liburu hau testu aktuala iruditzen zaio.\nCorbynek ez du zalantzarik izan Erresuma Batuan terroristatzat hartuak diren indarrekin agertzeko. Ipar Irlandako gatazkaren punturik latzenean IRAtik gertukoa zen Ronan Bennett, polizia baten heriotzagatik kondenatua eta apelazioan errugabetzat joa, kontratatu zuen. 1996an kritikei bide eman zien Gerry Adamsekin, Sinn Fein alderdi errepublikarreko lehendakariarekin, batera prentsaurreko bat emango zuela adierazten zuenean.\nOrdutik, Hamas eta Hezbollahrekin hitz egin izana eta bilera batean “lagun” deitu izana leporatzen diote. Kritikatua izanik, bere burua defendatzen du: “Jende guztiarekin hitz egin behar da”. Stop the War koalizioan inplikatua, Corbyn sutsuki aritu da Irakeko gerraren aurka, Blair, alderdiko buruak gerra krimenak egin zituela aditzera emanez. OTANetik ateratzearen alde ere militatzen du.\nAbuztu amaieran, Rupert Murdochek bat baino gehiago harritu zituen Corbyn “Alderdi Laboristaren barnean, onerako ala txarrerako, zerbaitetan sinisten duen hautagai bakarra dela dirudiela” esaterakoan. Murdoch, The Sun eta The Times egunkarien jabea kontserbatzaileen alde dago, David Cameron ere kritikatzen duen arren.\nCorbynek ez dio erantzun. Alderdi Komunistaren organo izandako Morning Star egunkarian idazten duen diputatuak beti kritikatu izan ditu “Murdochen inperioko kazetariak”. 1986an laboristak ezegonkortzeko “lokatz eta esames zikinak bilatzea” leporatzen die.\nErresuma Batuko prentsari egindako kritiken ondorioz hainbat egunkaritan era guztietako gauzak esan dituzte berari buruz. Corbynek dio ez zaiola bere bizitza pribatuaz interesatzea batere gustatzen. “Burugogor” alderdi horrek gaur egun daukan famari on egiten diola dirudi.\nBere gurasoek Espainiako gerra zibila amaitzearen alde militatzen ari zirela elkar ezagutu zutela kontatzea gustatzen zaio Corbyni. Ezkerreko ideiak defendatzen bakarra zen eskola batean urte bete eman ondoren bi urtetarako Jamaikara joan zen, bolondres lanak egitera. Kingstongo auzo txiro batean irakasten aritu zen.\nNicolas Maduro Venezuelako presidentearen telebista saioan hitzartze bat egin zuen gazteleraz, eta Hugo Chavezen alde ere lerratu izan da:\n“Bushen bi administrazioek Latinoamerikan egin nahi zutenarekin aurrez aurre zegoenez monumentu bat bilakatu da Chavez. Geopolitikan ikuspuntu ezberdin bat sortzeko aliantzak egin zituen – ez zena erraza izan, eta askotan injustuki diktadoretzat hartua izan zen.”\nCorbyni gogokoen duen pertsonaia historikoaz galdetzean John Lilburne aipatzen du. Puritano hau Karlos I.a kritikatzeagatik zigortu eta atxilotu zuten. Propaganda egiteari utz ziezaion mozala jarri behar izan zioten. Corbyn manifestazioetan hainbat aldiz atxilotu dute. Ba al dago bi pertsonaien arteko antzekotasunik? John Lilburnetaz Henry Marten diputatuak zioena esan dezakegu Corbyni buruz:\n“Munduan John Lilburn bakarrik geratuko balitz Johnek Lilburnerekin eztabaidatuko luke eta Liburnek Johnekin.”\nCorbynek bere burua errepublikazaletzat dauka baina zehazten du monarkiaren abolizioa ez dela lehentasuna.\nWhat I learned from singing with Jeremy Corbyn in the Young Socialists, Nick Rosen – The Guardian, 2015/09/14\nJeremy Corbyn: Thank You All For Making This Happen – Morning Star, 2015/09/13\nJeremy Corbyn y los medios de comunicación, Iñigo Sáenz de Ugarte – Guerra Eterna 2015/09/13\nCorbyn vainqueur, chambard au Labour, Sonia Delesalle-Stolper – Libération, 2015/09/13\nCorbyn: laborismo zaharraren itzulera, Xabin Makazaga – Berria, 2015/09/13\naldaketa politikoa, Corbyn, Erresuma Batua, Labour, politika, Tony Blair


OAEAP: zer da eta zertarako balio du? | Consumer\nAdierazle hori errenta-mailaren erreferentzia da, eta laguntza publikoak eskuratzeko edo prestazioen zenbatekoa kalkulatzeko erabiltzen da\narabera: Asteazkena, 2021eko urtarrilaren 27a\nBost letra, OAEAP, funtsezkoak dira babes ofizialeko etxebizitza eskuratu nahi baduzu, Gutxieneko Diru-sarrera eskatu behar baduzu… Zergatik agertzen da OAEAP laguntza edo diru-laguntza eskatzen duzun bakoitzean, eta zertarako balio du? Sigla horiek Ondorio Askotarako Errentaren Adierazle Publikoa adierazten dute.Errenta mailaren erreferentzia gisa erabiltzen da eta laguntza publikoak eskuratzeko edo prestazio batzuen zenbatekoa zehazteko balio du. Artikulu honetan haren jatorria, kalkulua, egungo zenbatekoa eta erabilgarritasuna azalduko dizkizugu.\nOAEAP Ondorio Askotarako Errentaren Adierazle Publikoa da, eta Espainian erabiltzen da laguntza eta diru-laguntza publikoak emateko errenta mailaren erreferentzia gisa. Zergatik erabiltzen da hau eta ez beste bat?\nEgia esan, 2004 arteko laguntzak lanbide arteko gutxieneko soldata kontuan hartuta ematen ziren. Baina “batzuetan kontraesaneko egoerak gertatzen ziren, hala nola gutxieneko soldata igotzean laguntzen eta laguntzen onuradunak kaltetuak izatea”, onartu du Pedro Toledano ADADE/E-Consulting Talde Aholku-emaileko kudeatzaileak. Horregatik, besteak beste, kontuan hartu zen adierazle berri bat sortu behar zela, “soldatak eta laguntzak bereizteko”.\nHorrela sortu zen IPREM, 2004ko uztailean. Ordutik hona, gutxieneko soldata baino geldoagoa izan da hazkundea, eta horrek diru-laguntzak, bekak eta abar ematean du eragina; izan ere, Toledanoren arabera, “ekonomia pobreenak dituzten etxeetarako laguntzak eskuratzea errazagoa da”.\nZertarako balio du OAEAPk?\nAdierazle hori erreferentzia gisa erabiltzen da familien errenta-maila (familia-unitateak) ezagutzeko eta, hartara, faktore hori kontuan hartzen duten laguntzak jaso edo ez erabakitzeko. Hauek dira aipagarrienak:\nBabes ofizialeko etxebizitzak eskuratzeko laguntzak.\nSarbidea eta ikasketa bekak.\nHaurtzaindegiko sarrera eta bekak.\nDoako justiziarako sarbidea.\nKaleratzeagatiko gutxieneko kalte-ordainaren kalkulua.\nLangabezia-prestazioaren gutxieneko eta gehieneko mugak finkatzeko kalkulua, etab.\nNola kalkulatzen da IPREM?\nOAEAP urtero finkatzen da Estatuko Aurrekontu Orokorren Legean. Adituak azaltzen duenez, zenbatekoa finkatu eta onartu aurretik, sindikatu eta enpresa-erakunde garrantzitsuenekin hitz egin behar da beti. Era berean, zenbatekoa zein izango den zehazteko, zenbait inguruabar hartu behar dira kontuan, besteak beste, “inflazio-helburua”.\nEta zenbatekoa da? Hasiera batean, 2004an OAEAPk 460,50 euro finkatu zituen hilean (urtean 6.447 euro 14 pagatan). IPREM erakundeak 537,84 euro gastatu ditu hilean 2017tik 2020ra bitartean. “2021eko ekitaldi honetarako, Estatuko Aurrekontu Orokorren Legeak hileko 564,90 euroko zenbatekoa ezarri du (6.776,76 euro 12 ordainsaritan eta 7.908,60 euro urtean 14 ordainsaritan)”, adierazi du Toledanok.\nEta nola kalkulatzen da familia-unitate baten IPREM? Adituak dioenez, honela egin behar da:\nAurkeztutako azken Errenta Aitorpena hartu behar da erreferentziatzat. Horrela, zerga-oinarri orokorra (0435 laukia) eta aurrezkiaren zerga-oinarria (0460 laukia) lortzen ahalko dira.\nBi zenbatekoak batu behar dira, eta baturaren emaitza OAEAPrekin konparatzeko erreferentzia gisa hartuko den kopurua da.\nAdibide batek hobeto ulertuko du. Jar dezagun doako laguntza juridikorako eskubidea:\nBi kidek osatutako familia unitate baterako diru-sarreren muga, eskubide hori eskuratzeko, OAEAP halako 2,5 izanen da, 12 pagatan.\nHorrela, kontuan hartuta 2021eko OAEAPa 6.776,76 eurokoa dela 12 pagatan, doako justizia eskuratzeko muga 2,5 x 6.776,76 = 16.941,90 eurokoa izango da.\nFamilia unitateko kideen baterako edo banakako Errentaren Aitorpeneko 0435 eta 0460 laukien baturak muga hori gainditzen ez badu, doako justiziarako sarbidea eska daiteke.\nIPREM kalkulatu: soldata garbia edo gordina?\nLaguntza, beka, diru-laguntza eta abar eskatzerakoan. ezinbestekoa da kasuan kasuko laguntzaren baldintza eta betekizun berariazkoak betetzea, aldaketak egon baitaitezke. Hala ere, ohikoa da laguntza jasotzeko gehienezko soldata gordina (atxikipenak aplikatu aurretik kobratzen duzuna) kontuan hartu behar duzun soldata kalkulatzea. Era berean, garrantzitsua da jakitea kalkulua familia unitatearen errenta kontuan hartuz egiten dela, ez kide bakar batena, hau da, etxeko kide bakoitzaren errenten batura kontuan hartuz.


Euskal Ligako txapelketak bukatu egiten dira asteburu hontan Kadete neska eta mutilekin. Halaber, neskek Azpeitian lehiatuko dira eta mutilek aldiz, Bilboko El Fangon. Baditugu talde bizkaitarrak bietan eta aukera ugari. Horrez gain, F4a izan aurreko hainbat kanporaketa gehiago ere badaude. Horra hor zenbait proposamen:\nLa Casilla polikiroldegia larunbata 18:00 h.\nMaila-jaitsiera saihesteko derby bizkaitarra.\nLa Salle Ikastola larunbata 18:15 h.\nLeiotarrak jasandako azken porrotaz geroztik, garaipenaren beharra dute orainhgoan.\nKandelazubieta polikiroldegia larunbata 17:30 h.\nKategoria mantentzeko aurrerapauso handia eman dezakete biek derby honetan.\nAurrez aurre arituko dira txapelketaren talde nagusienak.\nEl Fango polikiroldegia larunbata 10:00 h.\nBilboko bi ordezkarien arteko finalaurrekoa, Euskadiko titulua zain.\nEuskal Liga- Kadete Neskak\nFase finala Azkoitia/Azpeitian.\nAzken aurreko probari ekingo diote aurre lokalek, Final four-ean sartzen lortzeko.\nJesuitas Ikastola larunbata 18:00 h.\nBiek lehen postua lortu nahian.\nFinal laurdenen kanporaketa jokoan.\nUrreta polikiroldegia larunbata 17:00 h.\nHastera doa titulua eskuratzeko lehia.\nJesuitas Ikastola larunbata 09:00 h.Hastera doaz titulua eskuratzeko kanporaketak.\nTeknifikazioa: sesio berria eta topaketa Hurrengo sarrera :


Oso harrena ona izan du Museoen Nazioarteko Egunak Sagardoetxean. - Sagardoaren Lurraldea\nOso harrena ona izan du Museoen Nazioarteko Egunak Sagardoetxean.\nMai 19, 2011 Sailkatu gabea 0 comments\nAtzo XXXIII Museoen Nazioarteko Eguna ospatu zen Sagardoetxean “Museoak era Memoria” gaitzat hartuta eta antolaturiko jarduerek oso harrera ona izan zuten museora gerturatu ziren ikasle, sagardogile, kultur talde, turista, Astiartar, etb…en aldetik.\nEugenio Elorza (eztigilea), Aitor Etxeandia (fruitugintzan aditua), Fabienne Feutry (biologoa) eta Josu Osa (frutikultorea) adituen laguntza izan genuen eta beraiei esker, museora gerturatu ziren bisitariek sagardoaren elaborazio prozesua urtaroko laborategiaren bitartez ezagutzeko aukera izan zuten, urte sasoi bakoitzean garatu beharreko lanak ezagutu zituztelarik:\n– Udaberria: polinizazioa eta erleen mundua.\n– Udara: Ilargiaren eragina udako inausketan.\n– Udazkena: Mosto eta sagardoaren analisia.\n– Negua: Landaketa, txertaketak eta inausketa.\nBisitaren amaieran, bisitari bakoitzak hosto batean bisita hoberen identifikatzen zuen hitza idatzi zuen eta bisitari guztien eta beren ekarpenen artean, Sagardoetxeako “Oroimenaren zuhaitza” sortu genuen.\nSagardoetxeatik oso balorazio positiboa egiten diogu atzo ospatu genuen Museoen Nazioarteko Egunari, museoak bere ateak ireki baitzizkion zerbait berria ikasteko gogoz zegoen edonori.\nSagardo on baten elaborazioak lan eta esfortzu handia dakar jende askoren aldetik, eta atzokoan bisitan etorri ziren herritarrek honakoa azpimarratu zuten: nahiz eta sagardoaren kulturan oso barneratuta egon, oraindik badutela zer ikasia.\nIkusi Museoen Nazioarteko Eguneko argazkiak.\nSagardoetxeari buruzko informazio gehiagorako: www.sagardoetxea.com


Ibaira hondakinak ez jausteko sarexka gehiago jarriko ditu udalak herriko lau eremutan - Azpeitia - uztarria.eus\nIbaira hondakinak ez jausteko sarexka gehiago jarriko ditu udalak herriko lau eremutan\nAnartz Izagirre 2021-08-23 11:28\nBurdinezko sarexkak Ibaieder kalean.\nOraingoan, guztira, 1.400 metro sarexka ezarriko dituzte baranda duten ibaiertzetan. Astotegian, Soreasu eta Madalena parean, Loiolabiden eta Amue kalean jarriko dituzte sareak, eta 28.496,76 euroko aurrekontua izango dute lanek.\nAzpeitiko Udalak burdinezko sarexkak ezarriko ditu herriko lau eremutan, Urola ibaia hondakinetatik babesteko helburuarekin. Oraingoan, guztira, 1.400 metro sarexka jarriko dituzte baranda duten ibaiertzetan, honako eremu hauetan: Astotegian, Soreasu eta Madalena inguruan, Loiolabiden eta Amue kalean. Lan horien aurrekontua 28.496,76 eurokoa izango da, eta Gipuzkoako Foru Aldundiak 10.881,01 euroko laguntza emango dio udalari proiektu horrengatik.\nHerritar talde baten eskariz, 2019. urtearen amaieran hasi zen udala Urola ibaira hondakinak eror ez zitezen ibaiertzetan burdinezko sarexkak ezartzen. 2020an 1.100 metro jarri zituzten faseka, eta helburuak ondo bete zirela ikusita, oraingoan beste 1.400 metro jartzeko lanak hasiko dituzte; guztira, 2,5 kilometro ibaiertz babestuta geldituko dira obra horiekin.\nAitor Bereziartua Azpeitiko Udaleko Ingurumen batzordeburuaren hitzetan, "neurri eraginkorra" dira sarexkak: "kaleko hondakinak ibaian ez bukatzeko neurri eraginkorra direla ikusi dugu, eta horregatik jarriko ditugu sarexkak eremu berri horietan". Hala ere, ibaia eta ingurumena babesteko neurri eraginkorrena "bakoitzak bere hondakinekin arduraz jokatzea" dela azpimarratu du Bereziartuak.


Lorategian zehar etxeetarako sarbideak eraikitzeko materialak | Consumer\nLorategian zehar etxeetarako sarbideak eraikitzeko materialak\nLegarra da merkeena, baina bideak inguratuta egon beharko du, belar txarrak ez ugaritzeko.\nEtxera sartzeko bideak egiteko, hainbat material erabil ditzakegu, hala nola legarra, harria edo zura.\nHarrizko baldosekin egindako bideak oso erraz instalatzen dira, eta, hautatutako lauzen arabera, oso merkeak izan daitezke. Gainera, badute abantaila bat: ez dute hezetasunik atxikitzen, eta, beraz, udan ur guztia ureztatzen dugunean, ur gutxiago botatzen dugu uretan, eta horrek mesede egiten die gure zuhaitzei.\nZura oso beroa da eta ia ez du mantentze-lanik behar; beraz, kontuan hartu beharreko materiala da beti. Hala ere, bidexka ohikoenak, harrizko baldosekin batera, legarrezkoak dira. Horiek etxebizitza eskuratzeko alderdi informala ematen dute eta aurrekontua merkatzen dute. Nolanahi ere, legarrak bidearen bazterretan egon behar du, lorategirako eremua ez hartzeko edo haren artean belar txarrak agertzeko.\nJardín-eu landatar sarbideak


Bertés - Wikipedia, entziklopedia askea.\n44° 29′ 06″ N, 0° 08′ 07″ W / 44.485°N,0.1353°W / 44.485; -0.1353Koordenatuak: 44° 29′ 06″ N, 0° 08′ 07″ W / 44.485°N,0.1353°W / 44.485; -0.1353\nSavignac, Aillas, Auros, Brouqueyran eta Lados\n130 (%50) 133 (%51.2)\nBertés (okzitanieraz Bertés, frantsesez eta ofizialki: Berthez) Okzitaniako udalerri bat da. Administratiboki Frantziako Gironda departamenduan dago, Akitania Berria eskualdean. 2013an 211 biztanle zituen.\n2007an Berthez udalerrian erroldatutako biztanleak 211 ziren. Familiak 86 ziren, horien artean 20 pertsona bakarrekoak ziren (16 bakarrik bizi ziren gizonak eta 4 bakarrik bizi ziren emakumeak), 31 seme-alabarik gabeko familiak ziren eta 35 seme-alabak dituzten bikoteak ziren.\n2007an 89 etxebizitza zeuden, 83 familiaren etxebizitza nagusia ziren, 2 bigarren erresidentzia ziren eta 4 hutsik zeuden. 88 etxeak ziren eta 1apartamentu bat zen. 83 etxebizitza nagusietatik 68 bere jabearen bizilekua ziren, 10 alokairuan okupaturik zeuden eta 5 doan lagata zeuden; 3 etxek bi gela zituzten, 11 etxek hiru zituzten, 19 etxek lau zituzten eta 50 etxek bost zituzten. 74 etxek euren parking plaza propioa zuten azpian. 34 etxetan ibilgailu bat zegoen eta 45 etxetan bat baino gehiago zituzten.\nBerthez udalerriko biztanleria-piramidea 2009an .\n2007an lan egiteko adina zuten pertsonak 126 ziren, horien artean 92 aktiboak ziren eta 34 inaktiboak ziren. 92 pertsona aktiboetatik 85 lanean zeuden (48 gizon eta 37 emakume) eta 7 langabezian zeuden (1 gizon eta 6 emakume). 34 pertsona inaktiboetatik 15 erretiraturik zeuden, 7 ikasten zeuden eta 12 "bestelako inaktibo" gisa sailkaturik zeuden.\n2009an Berthez udalerrian 82 unitate fiskal zeuden, 218 pertsonek osaturik. Pertsona bakoitzeko diru-sarrera fiskalaren mediana urteko 15.467 euro zen.\n2000. urtean Berthez udalerrian 13 nekazaritza-ustiategi zeuden, 116 hektarea erabiltzen.\nAuros (1,7 km)\nLados (2,0 km)\nBrouqueyran (3,0 km)\nGans (3,3 km)\nBrannens (4,2 km)\nSavignac (4,8 km)\nLabescau (5,1 km)\nAillas (5,1 km)\nGajac (5,3 km)\nCazats (5,7 km)\nCoimères (6,0 km)\nBNF: 15256102n (data)


AHT linearen aurkako aldarrikapenak milaka lagun elkartu zituen Baionan | AHT gelditu! Elkarlana\nabenduak 15 hitzaldia Iruñean: krisia eta konstruktorak »\n« Muere un trabajador y otros dos resultan heridos en una explosión en las obras del TAV en Eskoriatza\nAHT linearen aurkako aldarrikapenak milaka lagun elkartu zituen Baionan\nMilaka lagun elkartu ziren atzo Baionako karriketan AHT linea berriaren aurka daudela azalduz. CADEk eta hautetsiek berriro ere «alferrikako» egitasmo hori salatu, eta egungo «burdinbidea berritzearen» aldeko apustua berretsi zuten. Linea berria eraikiz gero lurrak galduko lituzketen laborariek ireki zuten martxa. Antolatzaileek 15.500 parte-hartzaile izan zirela azaldu zuten; poliziek, berriz, 5.300.El pasado sábado día 11 de diciembre la oposición a las líneas de alta velocidad de Italia (Val di Susa, Turín), Euskal Herria (Baiona) Estado francés (Landas, Lot et Garonne, Vienne, Deux Sévres, Gironde, Tarbes) y Alemania (Stuttgart) organizó una jornada de movilización y de protestas en contra de las llamadas infraestructuras inútiles. En concreto en Baiona, a las 15h. salió una manifestación en contra de las nuevas líneas de alta velocidad proyectadas en el territorio de Iparralde y que cuentan con una amplia oposición de localidades afectadas, sindicatos, organismos sociales y electos de dicho territorio. Sin más, os dejamos con la información en euskera sobre esta jornada.\nJendetsua izan zen AHT abiadura handiko trenaren linea berria eraikitzearen aurka Baionako karriketan bildu zen atzoko manifestaldia. Lauga gela izan zen abiapuntua, arratsaldeko hiruretan, eta han bildu zen jende andanak berak agerian jartzen zuen manifestaldiaren handitasuna. Lapurdiko bazter guztietatik bertaratu ziren herritarrak, «AHTrik ez» aldarrikatzeko, ez beren herrian, «ezta inon ere». Azken urte honetan, AHT linea berriaren aurka izandako mobilizazioen itxura berdintsua zuen Baionan atzo izandakoak. Baina bertan zegoen jendetzatik at, laborariek izan zuten gehienbat beren indarra erakusteko aukera. Jendetsua izan zen AHT abiadura handiko trenaren linea berria eraikitzearen aurka Baionako karriketan bildu zen atzoko manifestaldia. Lauga gela izan zen abiapuntua, arratsaldeko hiruretan, eta han bildu zen jende andanak berak agerian jartzen zuen manifestaldiaren handitasuna. Lapurdiko bazter guztietatik bertaratu ziren herritarrak, «AHTrik ez» aldarrikatzeko, ez beren herrian, «ezta inon ere». Azken urte honetan, AHT linea berriaren aurka izandako mobilizazioen itxura berdintsua zuen Baionan atzo izandakoak. Baina bertan zegoen jendetzatik at, laborariek izan zuten gehienbat beren indarra erakusteko aukera.\nJendetsua izan zen AHT abiadura handiko trenaren linea berria eraikitzearen aurka Baionako karriketan bildu zen atzoko manifestaldia.\nnullLauga gela izan zen abiapuntua, arratsaldeko hiruretan, eta han bildu zen jende andanak berak agerian jartzen zuen manifestaldiaren handitasuna. Lapurdiko bazter guztietatik bertaratu ziren herritarrak, «AHTrik ez» aldarrikatzeko, ez beren herrian, «ezta inon ere». Azken urte honetan, AHT linea berriaren aurka izandako mobilizazioen itxura berdintsua zuen Baionan atzo izandakoak. Baina bertan zegoen jendetzatik at, laborariek izan zuten gehienbat beren indarra erakusteko aukera.Lapurdiko hainbat zokotatik hurbildutako ehun eta hogeita hamar bat traktore bildu ziren desfilean. Lauga gelatik hiru eta erdietan abiatu zirelarik, beraiek izan zuten manifestazioaren buruan joateko ohorea. «AHT ez» lema, edo egitasmo horri babesa ematen dioten hautetsien aurkako salaketak irakurri ahal ziren traktore gehienetan, eta manifestaldiari bidea zabaltzen zioten heinean, bertan zeuden milaka lagunen txaloak jaso zituzten.\nJoaldunek jarraitu zieten bidean, eta ondotik, CADE ingurumenaren babeserako elkarteen kolektiboaren pankarta nagusiak, «AHTei eta xahutzeei ez, bai dagoen linearen berritzeari» aldarrikapena zabalduz. Horren inguruan, CADEko ordezkariekin batera, Landetan AHTren aurka sorturiko kolektiboko ordezkariak ere bildu ziren.\nCADEren gibelean, Lapurdiko hiru herri elkargoetako hogeita hamar bat herritako hautetsi eta auzapezak zihoazen.\nHan ziren Alain Iriart Hiriburuko auzapez eta Kontseilari Nagusia, Paul Baudry, Michel Hiriart eta Roland Hirigoyen, hurrenez hurren, Basusarriko, Biriatuko eta Mugerreko auzapezak -hiru herri elkargoetako buru ere badira-, «Egungo trenbidearen modernizazioaren alde, tren linea berri bati ez» aldarrikatzen zuen pankartaren gibelean. Horiekin bildu ziren Lehuntzeko, eta Nafarroa Behereko hainbat herritako auzapezak, Banka eta Izurakoak, esaterako.\nAmaitzear dagoen eredua\nSuprefeturan amaitu zen manifestaldia, eta, bertan, Michel Hiriartek hartu zuen hitza, eta hautetsien aldarrikapenak gogora ekarri zituen beste behin. «Ez gaituzte entzuten, alta, guk dioguna egia da», esanez, RFF estatu frantseseko burdinbide sarearen kudeatzaileari AHT linea berriari buruzko ikerketa gehigarria egiteko eskatu zion, eta horretan, «hautetsiekin bat egiteaz gain, beraien hitza entzuna izan dadila» eskatu zuen. «Ez gaude hemen denbora pasatzeko, ez gara prest gure burua besteek manatzen uzteko», gaineratu zuen, hitzaldiari amaiera emanez. Victor Pachon berrogei bat elkarte biltzen dituen CADE kolektiboaren izenean aritu zen, eta RFFrekin sorturiko «tirabira irabazi» behar zutela nabarmenduz hasi zuen hitzaldia.\n«Tematuz, pazientzia hartuz eta argudiatuz irabaziko dugu», gehitu zuen. Horretan, RFFk «deus erran, deus egin eta deus ikusteko» ez zegoela erraten zuela gogora ekarri zuen Pachonek. Alta, «erran horien aitzinean guk asko ikusteko, asko egiteko eta dena mugiarazteko dagoela diogu», ihardetsi zuen. Eta AHT linea berria modernitatearen bidea dela esanez RFFk erabiltzen duen argudioari ere erantzun zion Pachonek, «benetako modernitatea egungo burdinbidea berritzea» litzatekeela nabarmenduz.\nIzan ere, azaldu zuenez, trenbideetan aditua den prentsaren arabera, abiadura handiko trenean oinarritutako ereduaren amaiera iritsi da: «Bere garaian Concorde hegazkina modernitatea zela zioten. Gaur egun, iritzi horrekin gibelera egin dute. Burdinbidearen arloan badago oraindik gibelera egiteko aukera, dagoen burdinbidea berrituz, eta tren zerbitzu publikoa mantenduz». AHTren eredua «bere amaierara» heltzen ari delarik, une honetan «bidegurutze» batean daudela azpimarratu zuen, azkenik, Victor Pachonek.\nManifestazioan parte hartuz hautetsi eta CADEko ordezkarien ondotik zetozen milaka herritarrek Lapurdiko hiriburuko karrikak aldarrikapenez bete zituzten, «AHTrik ez» lema zen nagusi, ahoz zein idatziz. Era berean, hizki handiz idatzita eraman zituzten Hiriburu, Milafranga, Mugerre, Lehuntze, Urruña, Arrangoitze, Basusarri, Uztaritze, Senpere, Ahetze eta Azkaine, hau da, AHT linea berriak zuzenean harrapatzen dituen herrien izenak. Lauga gelatik abiatu, eta San Leon biribilgunean zehar, Paulmy etorbidetik igaro zen. Lasaitasunez, tarteka bertan zeuden trikitilari, danbor jotzaile edo txilibitu soinuak entzuten zirela, Baionako herriko etxera iritsi ziren. Udaletxearen aitzinean martxa epe labur batez gelditu ondoren, Suprefeturako bidea hartu zuten segidan. Gunera iritsi bezain laster, CRSkoek bidea itxi zieten, eta bai hautetsiek, bai CADE kolektiboko ordezkariek hitza hartzeari ekin zioten. Arratsaldeko bost eta erdietan bukatu zen desfilea Suprefetura parean.\nHautetsi, auzapez, herritar eta CADE kolektiboko kideekin batera, beste zenbait elkartek eta sindikatuk ere pankartak zabaldu zituzten manifestaldian. ELB laborarien sindikatuarekin, eta LABek «AHTri ez, sozialki bidegabea den burdinbide bat eraiki dezagun!» lema zeraman bere pankartan. Bizi! mugimenduko kideek, ostera, musika tresnak izan zituzten bidelagun hasieratik amaierara. Ohiko berde kolorea soinean nagusi zutela, «Lurraren suntsiketa abiadura handian» salaketa zabaltzen zuten, eta desfile osoan, batukada hotsak zabaldu zituzten, «ez, ez, ez, AHTrik ez» hitzen erritmoari jarraituta.\nHoriekin, Lauga zubian eta, Espainiako atean «Lurra ez da salgai» eskaera irakurtzen ahal zen. Eta hiriko karriketan, saltegi gehienek «AHTri ez!» aldarrikapen afixa jarri zuten beren erakusleihoetan, Jean Grenet herriko auzapezak eta Baionako bi saltegietako buruek, ostiralean, manifestazioari egin zituzten kritikei erantzunez.\nLapurdiko hainbat zokotatik hurbildutako ehun eta hogeita hamar bat traktore bildu ziren desfilean. Lauga gelatik hiru eta erdietan abiatu zirelarik, beraiek izan zuten manifestazioaren buruan joateko ohorea. «AHT ez» lema, edo egitasmo horri babesa ematen dioten hautetsien aurkako salaketak irakurri ahal ziren traktore gehienetan, eta manifestaldiari bidea zabaltzen zioten heinean, bertan zeuden milaka lagunen txaloak jaso zituzten.\n«Tematuz, pazientzia hartuz eta argudiatuz irabaziko dugu», gehitu zuen. Horretan, RFFk «deus erran, deus egin ikusteko» ez zegoela erraten zuela gogora ekarri zuen Pachonek. Alta, «erran horien aitzinean guk asko ikusteko, asko egiteko eta dena mugiarazteko dagoela diogu», ihardetsi zuen. Eta AHT linea berria modernitatearen bidea dela esanez RFFk erabiltzen duen argudioari ere erantzun zion Pachonek, «benetako modernitatea egungo burdinbidea berritzea» litzatekeela nabarmenduz.\n«Alferrikako egitasmoen» aurka, Europa osoan mobilizazioak\nAtzo Baionan izandako martxak bat egiten zuen Europako beste hainbat herritan, aldi berean, «alferrikako egitasmoen aurka» egiten ari ziren mobilizazio egunarekin. Susako haranean 50.000 lagun inguru bildu ziren, eta Estatu frantseseko Lot-et-Garona, Landes, Bretainia edo Gironda eskualdeetan mobilizazio eta ekintzak iragan ziren. Lot-et-Garona eskualdean, izan ere, hirurehun autoko «barraskilo operazioa» bideratu zuten, geltokiz geltoki elkarretaratzeak eginez. Landesen, berriz, Akizeko geltokian bildu, eta Baionarako trena hartu zuten berrehun bat lagunek, CADE kolektiboko kideek antolaturiko manifestazioan parte hartzeko. Landeseko ordezkariak beren banderolekin hurbildu ziren Baionako karriketara, frantsesez idatzita «AHT ez» aldarrikapena zabaldu zutelarik. CADEk agerraldia egin zuen atzo goizean, Landeseko ordezkariekin. Izan ere, hainbat herrialdetako abiadura handiko tren egitasmoen aurka borrokatzen diren herri mugimenduek Hendaian topaketa izan zuten urtarrilean, eta horren ondorioz Italiako, estatu frantseseko, estatu espainoleko eta Euskal Herriko taldeen artean abiaturiko lankidetzaren emaitza da mobilizazio egun bateratu hori. Horiek guztiak gogora ekarri zituen atzo Victor Pachon CADEko ordezkariak. «Mobilizazio jendetsuak izan dira gaur. Eta, guzti horiek, planeta bakarra daukagula kontzientzia hartua duten herritarren erantzuna baizik ez dira. Planeta bakarra dugu, eta, hura babestu beharra dugu», gaineratu zuen Pachonek. Uholde baten irudia erabili zuen CADEko ordezkariak Europan gertatzen ari den kontzientzia aldaketa hori irudikatzeko. «itsasoan uholde bat bilakatuko gara, eta uholde hori puzten ari da»\nThis entry was posted on Igandea, abendua 12th, 2010 at 14:40 and is filed under Albiste nagusiak, Albiste orokorrak. You can follow any responses to this entry through the RSS 2.0 feed. You can leave a response, or trackback from your own site.


individualista - Elhuyar dictionaries\nLegegile iraultzaile dogmatikoek, lurraldeetako berezitasun oro suntsitzeko asmoz, departamentutan banatu zuten Frantzia. Gainera, Napoleonen Kode Zibilak Frantziako Zuzenbidea batu zuen 1804an, eta horrek zuzenbide indibidualista eta burges bat ezartzen zien frantziar guztiei, hots, euskal zuzenbidearen justu kontrakoa.>\nA pesar del dogmatismo del legislador revolucionario que, para destruir todo particularismo provincial, dividió Francia en departamentos, y a pesar de la unificación del Derecho francés por el Código Civil de Napoleón de 1804 que imponía a todos los franceses un derecho individualista y burgués, en las antípodas del derecho vasco, las costumbres vascas aún sobreviven.\nJabetza eskubidearen erromatar kontzepzioa, indibidualista eta absolutua, guztiek bete beharreko bihurtu zen.>\nLa concepción romana del derecho de propiedad, individualista y absoluta, se impuso para todos.\nKontzeptu zehatz eta jakina den "forutik" abstraktua den "foralera" pasatzea gertatuko da Europako estatu ezberdinetan orden juridikoa aldatzen den une berean, korporaziozko eredutik indibidualistara igarotzean.>\nEl paso del "fuero" determinado y concreto a la abstracción conceptual de "lo foral" viene a coincidir con los cambios que experimenta el orden jurídico en los distintos Estados europeos al transformarse de corporativo en individualista.\nIndibidualistak dira, baina ez diruzaleak.>\nEs individualista, pero no avaricioso precisamente de dinero.\nGaur egun, ikuspegi indibidualista erabat nagusitu dela, ziur aski ez litzateke eraikiko ez Eskola Politeknikorik, ez Unibertsitaterik.>\nProbablemente con la mentalidad individualista actual la Escuela Politécnica, y con ella la Universidad, no hubiesen existido.


Nola deskargatu abestien azalak nire musika liburutegitik Androidea\nNola deskargatu abestien azalak nire musika liburutegitik\nErabiltzaileen eskaerei kasu eginez Androidsis Komunitatea bertan gauden sare sozial desberdinen bidez etortzen zaizkit: Telegram, Twitter, Facebook eta YouTube Komunitatea bera, gaur bideo tutorial praktiko bat dakarkizuet eta bertan irakatsiko dizuet. falta diren abestien azalak nola deskargatu zure Android terminaleko musika liburutegian gordeta duzula.\nHau ia automatikoki lortuko dugu Androiderako doako aplikazio bikaina deskargatu eta instalatzearekin, hurrengo mezuan urratsez urrats erabiltzen irakatsiko dizudan aplikazioarekin.\nArtikulu honen hasieran utzi dizudan erantsitako bideoan erabiltzen irakasten dizudan aplikazioa, bestela, nola ez, Google Play dendatik zuzenean deskargatu ahal izango dugu. lotura zuzena, (kutxa), post honen amaieran uzten dudana.\nIzena izenari erantzuten dion aplikazioa Etiketa editorea automatikoa eta hori da gure gailuaren barneko edo kanpoko memorian ditugun abestien azalak edo azalak deskargatzeko eskaintzen digun guztia.\n1 Etiketa automatikoen editoreak eskaintzen digun guztia\n2 Deskargatu Automatic Tag Editor doan Google Play dendatik\n3 Aplikazioen Irudi Galeria\nEtiketa automatikoen editoreak eskaintzen digun guztia\nBistan da Etiketa editorea automatikoa, erabiliko dugun funtzionalitate nagusia denok ezagutzen ditugun aplikazioetatik deskargatu ditugun eta dagozkien estalkirik gabe deskargatu diren abestien azalak deskargatzea da.\nOso tresna erabilgarria ere izango da horretarako deskargatu CD-en gordetako musikaren azalak eta digitalizatu ditugu Android terminalen memorian transferitzeko.Bi kasuetan, abestiaren edo artistaren izenburua jakitean TAG id onean beharrezkoak diren eremu guztiak bete ahal izango ditugu.\nHorrela, gure Android-en gordetako musikaren azalak falta diren deskargatzeaz gain, Etiketa automatikoen editoreak identitate etiketa ezartzen amaituko du, (Etiketa id) modu automatizatuan edo modu semiautomatikoan aplikazioaren beraren ezarpenetatik konfiguratuta daukagun moduan.\nMezu honen hasieran utzi dudan bideoari begirada bat ematea gomendatzen dizut, bertan aplikazioaren funtzionamendua zehatz-mehatz erakusten baitut. Oso ondo etorriko zaizun aplikazioa klik pare batekin berritu gure musika gogokoenaren azal guztiak.\nDeskargatu Automatic Tag Editor doan Google Play dendatik\nEtiketa editorea automatikoa\nAplikazioen Irudi Galeria\nArtikuluaren bide osoa: Androidea » Android aplikazioak » Nola deskargatu abestien azalak nire musika liburutegitik\nPlague Inc.-ren sortzailearen eskutik dator Rebel Inc.: Matxinada gelditu estrategia politiko / sozialaren joko bikain batean\nSamsung Galaxy Note 8rako Android Pie-ren laugarren beta eskuragarri dago jada


Musika Eskolako 2018-2019 ikasturterako matrikulazioa | Lezoko Unibertsitateko Udala\nHasiera » Berriak » Musika Eskolako 2018-2019 ikasturterako matrikulazioa\nMusika Eskolako 2018-2019 ikasturterako matrikulazioa\n2018ko maiatzak 02\nIkasle ofizialek maiatzaren 7tik 18ra arte izango dute izena-emateko aukera eta maiatzaren 25era bitartean tresna aukeraketa egin beharko dute. Ikasle berriek aldiz, maiatzaren 21etik 25era bitartean matrikulatu beharko dute\nTomas Garbizu Musika Eskolako ikasle ofizialek maiatzaren 7tik 18ra egin ahal izango dute datorren ikasturterako matrikulazioa eta maiatzaren 25era bitartean aukeratu beharko dute musika tresna.\nIkasle berrientzat aldiz, maiatzaren 21ean zabalduko da matrikulazio-epea eta 25era arte izango dute izena-emateko aukera. Hezkuntza mota hau 4 eta 7 urte bitarteko haurrei dago zuzendua, 2011, 2012, 2013 eta 2014 urteetan jaio diren haurrentzat da, hain zuzen. Helburua da, pedagogia sistemaren bitartez, haurren adierazpenerako, musikarako eta mugimendurako gaitasuna esnatzea eta garatzea.\nMusika Eskolak eskaintzen dituen instrumentuen honakoak dira: trikitixa, pianoa, klarinetea, saxofoia, txistua, flauta, perkusioa, biolina, biola, biolontxeloa, akordeoia, tronpeta, gitarrak eta bateria.\nMatrikulazioa Musika Eskolan bertan egin behar da, arratsaldeko 16:15etatik 20:00etara.\n2018-2019 ikasturteari irailaren 4an emango zaio hasiera. Egun bat lehenago, irailaren 3an arratsaldeko 17:00etan, kurtso aurkezpena egingo da eta musika-tresnen ordutegiak banatuko dira.


COVID 19 ETA UNIBERTSITATE PUBLIKOEN GIZARTE KONPROMISOA\nHausnarketa egiteko deia\nCOVID 19ak hala eraginda bizi dugun larrialdi-egoera honek unibertsitate-jarduera berrantolatzera eraman gaitu ezinbestean. Berrantolaketa horrek ahalegin handia eskatu dio erakundeari berari eta baita ikasleei ere. Alabaina, egoera zail honetan, agerian geratu da, halaber, gure unibertsitatearen sendotasuna. Ardura osoz ari dira lanean errektoreordetzako arduradunak, irakasle-taldeak eta beste lankideak, alde batetik, ikasketa-planak eta irakaskuntza-metodologiak egokitu eta eraberritzen; eta, bestetik, ikerketa-lanarekin aurrera jarraitzeko, planifikatuta zeuden ikasketa-topaketak egin ahal izateko, ikasleen praktika bermatzeko edota atzerrian dauden ikasleak berriro etxera ekartzeko egin beharrekoak aurrera eramaten. Salbuespenezko egoerek, batzuetan, geure onenak erakutsi eta ematera bultzatzen gaituzte; EHU Edonondik ekimena dugu horren erakusle.\nBaldintza zailetan egoerari aurre egin eta ohiko bizitzarekin jarraitzeko gai izateak erakundea osasuntsu dagoela eta egokitzeko gaitasuna ere baduela adierazten du, zalantzarik gabe. Baina egoera honek, erresilentziarako gaitasuna agerian jarri ez ezik, hazkunderako aukerak ere eskaintzen dizkio erakundeari. Are gehiago, dokumentu hau sinatzen dugunok zintzoki uste dugu egoera larri honetan UPV/EHUk gaitasun osoa eta baliabide egokiak dituela pandemia honek agerian utzi dituen gizarte-premietako batzuei erantzuteko. Alegia, gure ustez, ohiko jarduerei normaltasunez eustea ez da UPV/EHUk une honetan duen erronka bakarra. Agian, hausnartu ere egin beharko litzateke zein izan beharko lukeen unibertsitatearen eginkizuna larrialdi egoera honetan, eta zer ekarpen egin beharko lukeen inguruko gizarte-eragileekin eta horien asoziazio-egiturekin batera elkarlanean.\nGizarteari ekarpenak egiteko bide bat da ikerketarako funtsak pandemiari aurre egiteko proiektuetara bideratzea, berriki Unibertsitate Ministerioak egin duen moduan deialdiaren ildotik. Horrez gain, UPV/EHUk bere baliabide pertsonal eta materialak eskain diezazkioke gizarteari; horixe egin da, hain zuzen ere, diagnostikoan eta birologiako tekniketan adituak diren pertsonak eta erabiltzen dituzten laborategiak, osasun-agintarien eskura jarri direnean. Zalantzarik gabe, harro sentitu behar du gure unibertsitateak horregatik guztiagatik. Hala ere, beste bide batzuk ere jorra daitezkeela uste dugu. Izan ere, gure erakundea osatzen duten kolektiboek (ikasleak, irakasleak, administrazioko langileak) eta unibertsitateko ekosistema osatzen duten beste talde eta erakundeek laguntza paregabea eskaini diezaiekete pandemia honen ondorioak modu bortitzenean pairatzen ari diren pertsonei eta kolektiboei zein etorkizunean ere ondorio horiek pairatuko dituztenei, ekintza komunitarioetan lankidetzan lan eginez, besteak beste.\nAskotariko ekintzak izan daitezke horiek. Fakultateei esku egon daiteke aztertzea zein izan daitezkeen ohiko lanaldiaren barruan larrialdi egoera honetan gizarte-mailako konpromisoa erakusteko ikastegi bakoitzean martxan jar daitezkeen ekimenak; era berean, ekimen horiek balioan jartzen egin dezakete lan. Izan ere, fakultateek bide egin diezaiekete irakasleek eta ikertzaileek ildo honetan, seguru, egiten ari diren gogoetei. Era berean, ikasleak bultza ditzakete gizarte-boluntariotzako ekintzetan parte har dezaten. Beste aukera bat izan daiteke Gradu Amaierako Lanak eta Master Amaierako Lanak pandemia honek (besteak batzuk albo batera utzi gabe, noski) nabarmen kaltetu eta kaltetuko dituen kolektiboen premiei erantzuteko bideen ikerketarantz bideratzea. Besteak beste, horiek guztiak bide egokiak izan daitezke, erakusteko zenbaterainokoa den UPV/EHUk honelako egoeretan duen erantzuteko gaitasuna. Horren bidez, gure unibertsitateak bere gizarte-konpromisoa berretsiko luke; ohiko jarduerak “normaltasunez” aurrera eramateko duen konpromisoaz harantzago berretsi ere.\nHegoaldeko herrialdeetan oso errotuta dago unibertsitateek komunitatearen zerbitzura egon behar dutelako ideia, eta, horrenbestez, unibertsitatearen berezko ezaugarri edo tradiziotzat jo daiteke gizarte-ekintzarako konpromisoa. Tradiziotik datorren konpromiso honi esker, unibertsitateak oso gogoeta baliagarriak egiten ditu, eta, horien bidez, eraldaketa ahalbidetzen duen markoa eratzen du, horrela, gizarte-eraldaketan ere eragiten du bera txertatuta dagoen ingurunean bederik. Logika horrek garamatza unibertsitate aktibo eta konprometitua aldarrikatzera. Paulo Freirek zioenaren ildotik, etengabe berrasmatu behar da mundua, eta eraldaketa horretan unibertsitateak gizarte-aldaketaren alde ez ezik, elkartasunaren globalizazioaren alde ere egin lezake luke lan.\nZentzu horretan, egungo errealitate larriak aukera zabalak eskaintzen ditu aldaketak eragiteko, eta batez ere, ikuspegi sozial eta sanitariotik egoera zaurgarrienean duden komunitateen alde lan egiteko. Seguru gaude UPV/EHU prest dagoela erroak dituen lurralde honetan bere onenak eskaintzeko. Horren erakusgarri argia izan daiteke lurraldeko beste eragileekin batera hausnarketa- eta ekintza-estrategia bateratuak ahalbidetzea, eta egoera larri honi aurre egiteko ekimenen koeraikuntza sustatzea.\nIzan ere, une zail honek abagune ezin hobea eskaintzen digu unibertsitate-komunitatea osatzen dugun pertsona eta kolektibo guztien artean sare informalak ehuntzen joateko. Animatzen bazara, eta elkar ezagutzeari interesgarri baderitzozu, jarri gurekin harremanetan honako helbide elektronikoak erabilita:\nHegoako Hezkuntza Taldea: hegoagasteiz@gmail.com\nJustizia Sozialaren aldeko Klinika Juridikoa: clinicajuridica.fac.derecho@ehu.eus\nPrevEMANUELE CASTANOREN KONTRATAZIO PROPOSAMENAREN HARIRA\nUnibertsitate kritiko baterako errezetaNext


Liburutegiaren Egunaren bueltan egitaraua prestatu du Udal Liburutegiak - Azpeitia - uztarria.eus\nLiburutegiaren Egunaren bueltan egitaraua prestatu du Udal Liburutegiak\nMailo Oiarzabal 2020-10-04 11:18\nIdoia Torregaraik saioa eskainiko du liburutegian urriaren 22an. (Jon Markel argazkiak)\nUrriaren 24an izango da Liburutegiaren Eguna, eta hilaren 22an Idoia Torregaraik umore saioa eskainiko du bertan. Astelehenetako ipuin kontaketekin borobildu dute egitaraua. Ekitaldi guztietara joateko aurrez eman behar da izena, plaza mugatuak izango direlako.\nAzpeitiko Udal Liburutegiak hil honen 24an ospatuko du Liburutegiaren Eguna eta data horren bueltan egitaraua osatu du. Bihar, urriak 5, izango da egitarau horren barruko lehen hitzordua; Lur Korta ipuin kontalariak saioa eskainiko du 4 urteko haurrentzat, 18:00etan hasita.\nAstelehenetako ipuin kontaketak izango dira, hain zuzen ere, urriko egitarauaren ardatza; biharkoa barne, hiru emanaldi izango dira hil honetan Udal Liburutegian. Horiez gain, hilaren 22an Idoia Torregaraik eskainiko duen Jar ezazu liburuzain bat zure bizitzan umore saioaz gozatzeko parada izango da liburutegian bertan.\nHau da Liburuaren Egunaren aitzakian Udal Liburutegian prestatu duten egitaraua:\nUrriak 5, astelehena, 18:00. Lur Kortarekin ipuin kontaketa, 4 urteko haurrentzat.\nUrriak 19, astelehena, 18:00. Miriam Mendozarekin ipuin kontaketa, 5 urteko haurrentzat.\nUrriak 22, osteguna, 19:00. Jar ezazu liburuzain bat zure bizitzan umore saioa, Idoia Torregarairekin.\nUrriak 26, astelehena, 18:00. Maite Frankorekin ipuin kontaketa, 6 eta 7 urteko haurrentzat.\nEkitaldi horietara joan nahi dutenek aurrez eman beharko dute izena, plazak mugatuta daudelako. Izena emateko, 943-15 71 95 telefono zenbakira deitu edo 688 81 55 06 Whatsapp zenbakira mezua idatzi behar da.


Busturialdea: aniztasun eta konfiantzaren bilgune -Busturialdeko Hitza : Busturialdeko Hitza\nUrtebetean gauza ugari egin daitezke: bizipen asko elkarbanatu; asko ikasi eta asko irakatsi. Eman egin daiteke, eta, era berean, jaso. Hainbat pertsona ezagutu daitezke, eta horiekin adiskidetasuna sortu. Konfiantza ere lor daiteke, eta, guztien artean, aniztasuna eraiki.\nUrdaibai Bird Centerrera egindako bisita. Argazkia: Bird Center.\nBusturialdeko Ongi etorri errefuxiatuak plataformak badaki zer den hori; urtebeteko ibilbidean, bizi izan dituelako horrelako asko. Azkenaldian, “zerbait berria eta indartsua” sortzean jarri ditu indarrak, “herri ezberdinetako jendearen arteko konfidantza, aniztasuna eta adiskidetasuna sortuz“.\nDomekan, esaterako, Arratzun izan ziren plataformako kideak; hain justu, Belendizko txokoan. Bazkaritan elkartu ziren bertoko herritar ugari eta Senegal, Boli Kosta, Aljeria, Afganistan, Maroko… herrialdeetako beste hainbat. Herrialde bakoitzeko janari zein kultura partekatu zuten, eta baita hizkuntzak ere.\nMigrazio bidaiak. Arratzun ez ezik, Gautegiz Arteagan kokatuta dagoen Urdaibai Bird Centerren ere izan dira Ongi Etorru Errefuxiatuak taldekoak, hainbat senegaldarrekin batera. Bertan, zentroak berak eta bertoko hegaztiek Afrikako herrialde horrekin duten lotura ezagutzeko aukera eduki zuten.\nBertoko hegaztiek Afrikara egiten duten bidaia izan zuten hizpide, besteak beste. Izan ere, hegaztietako askok udaberria eta uda igarotzen dute bertoko inguruetan, eta migrazio bidaia «luze eta arriskutsua» egiten dute ondoren Afrika aldera, elikagaiak bilatu eta negua igarotzekotan. Helmugara iritsi bitartean, mendikate, itsaso eta desertuak igaro behar izaten dituztela azaldu dute Urdaibai Bird Centerrekoek.\nEta hegaztiek egiten duten antzera egin ohi dute Afrikako herritarrek ere, kontrako norabidean. Migrazio bideari ekiten diote senegaldar askok, esaterako, “beraien herriak atzean utzi eta migrazio latzaren ostean gure artean babeslekua bilatzeko”.\nBidaia horiez eta herrialde horretako herritarren bizipenez jarduteko tartea ere aprobetxatu zuten Bird Centerreko bisitan.\nEguneko protagonista, berriz, arrano arrantzalea izan zen; hain justu, Cousteau izenekoa. 2016ko udan jarri zioten GPS bat arrano horri, eta ordutik, jarraipen zehatza egin izan diote Bird Centerrekoek. Hain zuzen, urte horretako irailean abiatu zen Urdaibaiko paduretatik, eta gaur gaurkoz, Senegaleko Casamance eskualdean dagoela jakinarazi dute. Afrikan dagoen hegazti hori Euskal Herrira bueltatzeko prest da.


Turismo enpresentzat irisgarritasunaren inguruko formazioa - - Tolosaldeko ataria\nTurismo enpresentzat irisgarritasunaren inguruko formazioa\nTolosaldea Garatzen 2019-11-24 05:58\nBasquetour-ekin Euskadiko Turismo Agentziarekin elkarlanean, uztailean egin genuen sentsibilizazio jardunaldiari jarraipena emanez, formazio praktikoa eskainiko da abenduaren 4an, 16:00etan Lehiberri zentroan.\nGure bizitzan zehar momentu ezberdinetan guztiok behar izan ditugu edo beharko ditugu zerbitzu irisgarriak umeen aulkia daramagulako, ebakuntza bat izan dugulako....\nNekazalturismo, hotel, jatetxe, taberna, turismo bulego... bisitariari harrera egiten dion edozein zerbitzuri bideratua dagoen formazio saioa da. Bereziki zuzenean bezeroari arreta egiten dioten pertsonei bideratuta.\nNola artatu behar desberdinak dituzten bezeroak, nola hitz egin, nola zuzendu beraiengana, nola komunikatu... Askotan ez dira aldaketa handiak behar zerbitzua hobetzeko, aldaketa handiena gure buruetan egin behar izaten da, eta ekintza txiki batzuekin bezeroei asko erraz diezaiokegu beraien esperientzia.\nBi ekintzak, turismo irisgarriko praktikak bultzatzeko beharrari erantzuten die, 2017-2020 Turismo, Merkataritza eta Kontsumo sailaren Plan Estrategikoan ezartzen den bezala. 2030 Euskal Turismoaren Estrategia eta bere 2017-2020 Zuzendaritza Plana inspiratu dituzten politikak, hain zuzen ere.\nInformazio gehiagorako edota izena emateko\nPrograman parte hartzeko lehentasuna instalazio irisgarriak dituzten zerbitzuak izango dira. Harremanetarako Tolosaldea Garatzeneko Turismo saila: garmendia@tolosaldea.eus 606 758 577.


Nola aukeratu lentilla egokienak | Consumer\nNola aukeratu lentilla egokienak\nMerkeenak ukipen-lente bigun konbentzionalak dira.\nLentillek ikusizko akats batzuk zuzentzeko balio dute, baina erabiltzen dituen pertsonaren irudia hobetzen laguntzen duten elementuak dira. Ukipen-lente mota asko daude eta prezio desberdinetan saltzen dira. Hona hemen aukera zabal bat:\n– Erabili eta botatzeko lentilla bigunak. Lau mota daude: eguneko, asteko edo hamabostaldiko, hileko eta kosmetikako. Erabili eta botatzeko ukipen-lenteak 12 orduz eduki daitezke jarrita, eta ez da haiekin lo egin behar. 40 euro balio du 30 lenteko kaxak, eta ez da mantentze-lanik behar. Aukera erosoa da, baina garestia.\n-Astean behin edo hamabostean behin erabili beharreko lentillak astebetez jarraian eraman daitezke, eta egun batez atseden hartu edo hamabost egunez erabili. Sei aleko kaxetan merkaturatzen dira, 45 euro inguruko prezioan. Oso egokiak dira maiz bidaiatzen duten pertsonentzat.\n-Erabili eta botatzeko ukipen-lenteak iraunkorrak izan daitezke, erabiltzaileak hogeita hamar egunez 24 orduz jarrita eramateko aukera ematen dutenak, edo egunero erabiltzekoak, gehienez ere hamar orduz egunean. Seiko kaxaren prezioa 40 eurokoa da.\n-Erabili eta botatzeko lentilla kosmetikoak irudi pertsonalaren osagarri gisa pentsatuta daude. Lente koloreztatuak dira, graduatuak ere izan daitezkeenak, eta egunean hamar bat orduz eraman daitezke. Erabilgarriak dira konplexuren bat eragiten duen begi-desitxurazioren bat duten pertsonentzat. Prezioa: 25 euro 10 lenteko kaxa.\n–Ukipen-lente bigun konbentzionalak. Gehienez ere bi urte iraungo dute, egunean hamar ordu lan eginez gero. Aukera merkeena da, iraupenagatik eta era guztietako akatsak zuzentzen dituztelako, baita erabili eta botatzekoak zuzentzen ez dituzten graduazio altuak ere. Parearen prezioa 150 eurokoa da.\n-Lentilla erdizidoak. Kalitate bisual hobea dute, eta iraupen luzekoak dira. Gainera, begia oxigenatzea ahalbidetzen dute, nahiz eta nolabaiteko egokitzapena behar duten. Bi urtean behin leundu behar dira, egoera ezin hobean edukitzeko. Prezioa 27 eta 300 euro bitartekoa da, nahiz eta kontuan hartu behar den urte asko iraun dezaketela.\negoki lentillas-eu motak


Larunbata, uztailak 25\nBerrizko egitarau kulturala\nDomekan hasiko da Berrizko egitarau kulturala, dantza ikuskizunekin. Emanaldietarako sarrera doakoa izango da, baina sarrera kopuru mugatua izango da. Sarrerak kultur etxean jaso beharko dira, aurretiaz.\nKoronabirusaren agerpenak Elorrioko udako Musikaire jaialdia ere guztiz baldintzatu du. Aurten, Elorrioko jaialdiak egitarau "berezia" izango du. Ekitaldiak San Roken edo Aldatsekuan izango dira.\nAbadiñoko Udako Zinea\n[EGITARAUA] Uda kulturaz blai!\nSaioak doakoak izango dira, baina aforo mugatua edukiko dute. Sarrerak Durangoko Arte eta Historia museoan hartu daitezke, edota kutxabanken webgunean. "Astean asteko sarrerak baino ezingo dira hartu, eta sei sarrera gehienez elkarrekin bizi direnak batera eseri daitezen" Eguraldi txarra eginez gero, ikuskizunak Kurutziagako estalpean, Landako Gunean edo Plateruena barruan egingo dira. Abuztuko eta iraileko ekitaldiek ez dute toki finkorik oraindik.\nSaioak doakoak izango dira, baina aforo mugatua edukiko dute. Sarrerak Durangoko Arte eta Historia museoan hartu daitezke, edota kutxabanken webgunean. "Astean asteko sarrerak baino ezingo dira hartu, eta sei sarrera gehienez elkarrekin bizi direnak batera eseri daitezen"\nEguraldi txarra eginez gero, ikuskizunak Kurutziagako estalpean, Landako Gunean edo Plateruena barruan egingo dira. Abuztuko eta iraileko ekitaldiek ez dute toki finkorik oraindik.


PDF (279 KB - 14 orri.)\n148/2018 EBAZPENA, urriaren 11koa, Jaurlaritzaren Idazkaritzako eta Legebiltzarrarekiko Harremanetarako zuzendariarena, zeinaren bidez xedatzen baita argitara ematea Antzuolako Udalarekin sinatutako lankidetza-hitzarmena, administrazioaren eta kudeaketa elektronikoaren esparruko zerbitzuak elkarri emateko dena.\nArtikulu bakarra.– Euskal Herriko Agintaritzaren Aldizkarian argitaratzea Antzuolako Udalarekin sinatutako lankidetza-hitzarmenaren testua, administrazioaren eta kudeaketa elektronikoaren esparruko zerbitzuak elkarri emateko dena.\nVitoria-Gasteiz, 2018ko urriaren 11.\nERANSKINA, JAURLARITZAREN IDAZKARITZAKO ETA LEGEBILTZARRAREKIKO HARREMANETARAKO ZUZENDARIAREN URRIAREN 11KO 148/2018 EBAZPENARENA\nEUSKAL AUTONOMIA ERKIDEGOKO ADMINISTRAZIOAREN ETA ANTZUOLAKO UDALAREN ARTEKO LANKIDETZA-HITZARMENA, INFORMAZIOAREN, ADMINISTRAZIOAREN ETA KUDEAKETA ELEKTRONIKOAREN ESPARRUKO ZERBITZUAK ELKARRI EMATEKO DENA\nBestetik, Bernardo Rafael Kortabarria Olabarria, Antzuolako Udaleko alkatea, Udalaren izenean, Toki-araubidearen oinarriak arautzen dituen apirilaren 2ko 7/1985 Legean ezarritakoa aplikatuta, eta tokiko araubidearen gaietan indarrean dauden xedapenen testu bateginak (apirilaren 18ko 781/1986 Legegintzako Errege Dekretu bidez onartuta) eta Euskadiko Toki Erakundeei buruzko apirilaren 7ko 2/2016 Legeak esleitutako eskumenak erabilita.\n1.– Euskal Autonomia Erkidegoko Administrazioak eta Antzuolako Udalak, besteak beste, betebehar hauek dituzte: herritarrei kalitateko zerbitzuak esleitzea, baliabide publikoak eraginkortasunez esleitzen eta erabiltzen saiatzea eta administrazio-izapideak sinplifikatzea. Horrez gain, beste administrazio publiko batzuekin batera, helburu partekatuak lortzeko jarduten dutenean, parte-hartzearen, objektibotasunaren, gardentasunaren eta lankidetzaren printzipioak bete behar dituzte. Kasu zehatz honetan, EAEko Administrazioaren eta Tokiko Administrazioaren arteko elkarlana ezartzen da. Hala izan behar duela agintzen da lege hauetan: Euskadiko Toki Erakundeei buruzko apirilaren 7ko 2/2016 Legea (1. eta 4. artikuluak) eta Sektore Publikoaren Araubide Juridikoaren urriaren 1eko 40/2015 Legea (3. eta 140. artikuluak). Horretarako, 140.2 artikuluak ezartzen duenez, tokiko administrazioarekiko harremanak tokiko araubidearen oinarrizko legeen bitartez arautuko dira, III. tituluan araututa ez dauden gaietan.\nHitzarmen honek beste xede bat ere du: atxikitze-mekanismoa ezartzea, III. eranskina betez, hitzarmen hau sinatu duen Antzuolako Udalak atxikitzeko administrazio elektronikoaren esparruko oinarrizko irtenbideak elkarri emateko Estatuko Administrazio Orokorrarekin 2017ko martxoaren 24an sinatu den lankidetza-hitzarmenari, aplikagarriak diren alderdi guztietan. Aipatutako lankidetza-hitzarmen horrek Lehendakaritza Ministerioaren eta Euskal Autonomia Erkidegoaren artean administrazio elektronikoaren esparruko zerbitzuak elkarri emateko 2010eko urriaren 18an sinatu zuten lankidetza-hitzarmena ordezkatu du.\nEuskal Autonomia Erkidegoko Administrazioak eta Antzuolako Udalak hitzarmen honetako bi eranskinetan zerrendatzen diren eta Eusko Jaurlaritzari dagozkion zerbitzuen funtzionalitateak baliatu ahal izango dituzte. Eranskinak honako hauek dira:\n– Antzuolako Udalean: administrazio elektronikoaren eskumena duen organoa.\nJarraipena, zaintza eta kontrola egiteko batzordea eratuko da, hitzarmen honetan eta eranskinetan alderdi sinatzaileek hartu dituzten konpromisoen kudeaketa, jarraipena eta kontrola egiteko. Honako kide hauek izango ditu: Antzuolako Udalak izendatutako bi kide eta Eusko Jaurlaritzak izendatutako beste bi.\nHitzarmenaren formalizazioa eta haren azkentzea Euskal Herriko Agintaritzaren Aldizkarian, Gipuzkoako lurralde historikoko aldizkari ofizialean eta Antzuolako udaletxeko iragarki-taulan argitaratuko dira.\nHamabigarrena.– Antzuolako Udala atxikitzea Euskal Autonomia Erkidegoko Administrazioaren eta Estatuaren Administrazio Orokorraren artean 2017ko martxoaren 24an sinatutako hitzarmenari.\nAntzuolako Udaleko alkatea,\nBernardo Rafael Kortabarria Olabarria jaunak, Alkate gisa, Antzuolako Udalaren ordez, hauxe\nAntzuolako Udaleko Udalbatzak 2018ko uztailaren 19an erabaki du administrazio elektronikoaren oinarrizko irtenbideak elkarri emateko Estatuko Administrazio Orokorrarekin sinatutako lankidetza-hitzarmenari atxikitzea, jarraian zehazten diren baldintzei jarraituta eta hitzarmenaren 1.2 klausularen arabera. Hitzarmen hori 2017ko apirilaren 21eko Euskal Herriko Agintaritzaren Aldizkarian, 76 zenbakikoan, argitaratuta dago, eta 2017ko martxoaren 24an sinatu zen.\nAntzuolako Udalak hitzarmena ezagutu eta erreparorik gabe onartzen du, hari atxikitzeari dagozkion alderdi guztietan; horrez gain, konpromisoa hartzen du hitzarmenean jasotako betebeharrak betetzeko, alderdi sinatzaileek ematen dituzten administrazio elektronikoaren oinarrizko irtenbide teknologikoak (bigarren klausulan zerrendatu dira) edo eguneratu edo etorkizunean aldatzen direnak eskuratzeari eta erabiltzeari dagokienez. Horrez gain, bere eskumenen arloan, hitzarmenean Euskal Autonomia Erkidegorako ezarritako betebeharrak ere bere gain hartzen ditu.\nAntzuolako Udala, toki-erakunde horren ordezkari izanik, administrazio elektronikoaren esparruko oinarrizko irtenbideak elkarri emateko Estatuko Administrazio Orokorrarekin 2017ko martxoaren 24an sinatutako lankidetza-hitzarmenari atxikitzea, lehenengo klausularen 2. atalean aurreikusitakoaren arabera.


Turismo-lizentziaren Kodea: HS00078\nJauregi dotorea, Euskal Kostaldean kokatua, Donostiatik 15 km-ra eta Bilbotik 75 km-ra. Hotela hiriko etorbide nagusian dago, hondartzatik 100 metrora, eta, beraz, oinez joan daiteke Zarautzko erdigune historikora. Golf zelai bat dago hoteletik 400 metrora.\nHotel Zarauz-ek 75 logela ditu, telebista, telefonoa eta bainugela osoarekin. Horien artean, familiakoek dute protagonismoa eta interes berezia; 4 heldu eta 2 haur har ditzakete, eta 2 logela komunikatu, hall eta komuna dituzte.\nInterneterako haririk gabeko konexioa dago, doan, hotel osoan.\nMaskotekin ostatu hartu nahi duten bezeroentzat, horrek gastu gehigarriak ekarriko bailituzke, ezinbestekoa da aldez aurretik hotelarekin harremanetan jartzea. Eskuragarritasunaren mende.


preso politikoak eta gatazken konponbidea | preso politikoen nazioarteko eguna 2013 euskal herria\npreso politikoak eta gatazken konponbidea\npreso politikoen nazioarteko eguna 2013 euskal herria\n19Api / 2013\nNazioarteko preso politikoen eguneko adierazpena\nArgazkia: Luis JAUREGIALTZO/ARGAZKI PRESS – Naiz\nNazioarteko preso politikoen eguneko adierazpena.eu | es | fr | en\nNAZIOARTEKO PRESO POLITIKOEN EGUNA APIRILAK 17 ADIERAZPENA\n2004ko Donostiako Nazioarteko Konferentzian finkatu zen apirilaren 17a Nazioarteko Preso Politikoen Eguna bezala. Geroztik urtero aldarrikapen egun hau ospatzen da Euskal Herrian eta munduko beste herrialdetan.\nPresoen izaera politikoa beren borroka eta atxikimendu politikoak ematen du. Herriaren zapalkuntzak eta eskubideen urraketak sorrarazten du herritarren oldartze politikoa, erresistentzia politikoa.\nZilegitasun osoa duen erresistentziak gatazka politikoa azaleratzen du. Gatazka politikoak konponbide politiko eta demokratikoa eskatzen du, elkarrizketa eta negoziazioaren bidez bideratu beharrekoa, eta herrien autodeterminazio eskubidea aitortuz.\nKonponbide politikoak preso politikoen parte hartzea ezinbestekoa du, haien ekarpena funtsezkoa bilakatzen baita. Preso politikoek eztabaidatu eta erabakiak har ditzaten ahalbideratu behar da. Dagozkien eskubideak bermatu.\nGatazka sozial zein politikoak, nazio menperatuak eta diruaren logika zapaltzaileak, errealitate hau eraldatzeko konpromisora eraman ditu milaka militante. Horren ondorioa espetxea izaten da. Gaurko eguna baliatu nahi dugu preso politikoen eta herrien askapen borrokaren exenplu soil batzurekiko gure elkartasun osoa adierazteko; Palestina, Kurdistan, Sahara, Kolonbia, Txile, beste askoren artean, errealitate gordin honen adierazle dira.\nPreso politikoekiko jazarpena eskubideen urraketan eta legedi berezietan oinarritzen direla salatzen dugu. Gatazken konponbidea ahalbidetzeko, beharrezko neurria da legedi hauek indargabetzea.\nAzken bi hamarkadetan konponbidean jarritako bi gatazka gogor, ekarri nahi ditugu gogora. Hego Afrikakoa eta Ipar Irlandakoa. Borondate politiko eta demokratikoak emaitza positiboa ekartzea posible dela azpimarratzeko.\nEz da beste hainbat herrietako kasua tamalez. Ezta Euskal Herrikoa ere ez. Ezker Abertzaleak estrategia aldaketa burutu du. ETA Erakundeak urte t’erdi dagoneko borroka armatua amaitutzat eman duela. EPPKk Ezker Abertzalearen hautu politikoa berretsi egin du, haren alde bultzada ekarriz. Gobernu Espainiar eta Frantziarrak aldiz, egoera politiko berrira egokitu gabe jarraitzen dute errepresio bidearekin jarraituz.\nPreso politikoen izaera ukatzea, gatazka politikoa ukatzea da. Gatazka politikoa aitortu egin behar da, gatazkak sortutako sufrimendu, kalte eta ondorio oro konpontzeko ezinbestekoa baita.\nPreso politikoen kaleratzeak gatazken konponbidea errazten duela azpimarratu nahi dugu.\nGuk, Kolonbia eta Kurdistanen bezala, beste gatazkak, Euskal Herria, Kortsika, Palestina, Sahara, etabar… konponbidean jartzeko deia luzatzen diegu:\n-Estatu ezberdinei, bake iraunkorrari, justiziari aukera eman diezaioten\n-Estatu ezberdinei, presoek hautaturiko ordezkarien parte hartzea bermatzeko baldintzak ahalbidetzea.\n-Herriei, eragile sozial-politiko ezberdinei, norabide horretan bultza dezaten\n-Nazioarteko komunitateari bide urrats horiek susta eta babes ditzan\n2013ko apirilaren 18an\nEsteka iraunkorra Utzi iruzkina\nPreso politikoen izaera ukatzea gatazka politikoa ukatzea da\nhamaika.tv >> Preso politikoen izaera ukatzea gatazka politikoa ukatzea da\n[Gasteiz] Apirilak 17. Nazioarteko preso eta iheslari politikoen eguna\n[Buernos Aires] Acto recordatorio de los Presos Políticos\nresumen latinoamericano >> Acto recordatorio de los Presos Políticos\n[Askapena] Laudion eta Arrasaten ere nazioarteko preso politikoen aldeko elkartasuna plazaratu zen\naskapena.org >> Laudion eta Arrasaten ere nazioarteko preso politikoen aldeko elkartasuna plazaratu zen\n[Bogotá] La Paz también pasa por la libertad de los presos políticos\nadital >> La Paz también pasa por la libertad de los presos políticos\n[Buenos Aires] Presos Políticos Libertad\n18Api / 2013\n[Paris] Semaine internationale de solidarité avec les prisonniers politiques\n7avril2013 >> Semaine internationale de solidarité avec les prisonniers politiques\nMunduko preso politikoen inguruko hausnarketa mahaingurua sustatuko du EPPKak\n17Api / 2013\nEPPKren Bitartekari Taldeak antolatutako mahai-ingurua\nDatorren apirilaren 17an, Nazioarteko Preso Politikoaren Eguna ospatzen da mundu osoan.\n2013. urtea dugun honetan ere, preso politiko andana dago munduko gartzela ugaritan: Palestinan, Euskal Herrian, Kolonbian, Kurdistanen, Irlandan, Saharan… preso dauden milaka emakume eta gizonek, borroka eta konpromisoaren bidea erakusten digute uneoro.\nGatazka sozialak, politikoak, nazio menperatuak, diruaren logika menperatzailea, akumulazioa, espekulazioa, azpiraketa, suntsiketa… dirauen bitartean, errealitate hau eraldatzeko borrokan jardun duten militate askoren ondorioa espetxea izaten da. Borrokatzeak bere ordaina daukalako, beti.\nData esanguratsu honen harira, EPPKren Bitartekari Taldeak, zenbait ekimen antolatu ditu datorren egunetarako. Horien artean, esanguratsuena, datorren apirilaren 18an, arratsaldeko 18:00etan, Bilboko EHUren Paraninfoko Bizkaia aretoan, burutuko den mahai-ingurua izango da.\nMahai inguru honetan, gure herriak, Euskal Herriak, eta munduko beste zenbait herrik bizi duten gatazka politikoa eta honek eragiten dituen ondorioen inguruan, kasu honetan, preso politikoen paperaren inguruan, arituko dira zenbait aditu.\n“Preso Politikoak eta Gatazken Konponbidea”ren titulupean, Munduko askapen prozesuetan murgildurik dauden zenbait herritako ordezkarien esperientzia eta kasu bakoitzean, Gatazkaren konponbidean preso politikoek duten paperaren inguruan mintzatuko zaizkigu.\nPartehartzaileen artean, Hahdan Didamiri (Palestinako ADDAMEEReko kidea), Oier Gonzalez (Euskal Herriko Bitartekari Taldeko kidea), Fayick Yagizai (Kurdistango Bake eta Demokrazia Alderdiko kidea) eta Javier Orozko (Colombianos por la paz elkarteko kidea) izando ditugu.\nModeratzaile lanetan, munduko gatazken inguruan aditua den Txente Rekondo izango dugu.\nEta, jardunaldietan ezin egon baina parte hartzeko, bideo agurrak bidali dituzten, Seanna Walsh (Irlandako COISTE elkarteko kidea) eta Robert McBride (HegoAfrikako ANCko kidea) ere presente egongo dira.\nBeraz, bai komunikabide zein herritar oro, ostegunean burutuko den mahaingurura gonbidatzen zaituztegu. Bertan jorratuko diren edukiek, Euskal Herrian abiatu berri den prosezuak beharko dituen aldagaien inguruko hausnarketarako, ariketa txukuna izan daitekeelako.\nbitartekari taldea,kartela-n argitaratua\nNazioarteko preso politikoen eguneko adierazpena 2013/04/19\nPreso politikoen izaera ukatzea gatazka politikoa ukatzea da 2013/04/19\n[Gasteiz] Apirilak 17. Nazioarteko preso eta iheslari politikoen eguna 2013/04/19\n[Buernos Aires] Acto recordatorio de los Presos Políticos 2013/04/19\n[Askapena] Laudion eta Arrasaten ere nazioarteko preso politikoen aldeko elkartasuna plazaratu zen 2013/04/19\n[2017 uztaila] Euskal Preso Politikoen Kolektiboaren hausnarketaren ondorio txostena\n[2017 ekaina] EPPKren agiria euskal jendarteari\n[2017 maiatza] EPPK-k maiatzaren 20ko autobusen martxakoei\n[2017 apirila] EPPKren agiria euskal jendarteari\n[bideoa] Martxoaren 10eko Foro Sozialeko Topaketari\n[2017 urtarrila] EPPKren agiria euskal jendarteari\n[2016 azaroa] EPPKren hausnarketarako oinarrizko txostena\n[2016 abendua] EPPKren agiria euskal jendarteari\n[2016 azaroa] EPPKren oharra euskal jendarteari\n[2016 iraila] EPPKren agiria euskal jendarteari


Elikagai prestatuak: zenbat gatz daukate?: Osasunak, gatz gutxiago [2tik 1. orria] | Aldizkaria | EROSKI CONSUMER\nElikagai prestatuak: zenbat gatz daukate?: Osasunak, gatz gutxiago\nAztertu ditugun -eta gure dietan ohi-ohikoak diren- 67 elikagai prestatuen erdiek baino gehiagok osasun eta nutrizio alorretako adituek komenigarri jotzen dutena baino gatz gehiago daukate\nMundu zabaleko sukaldaritzan gatza da ongailu herritar eta tradizionalenetako bat. Gatza elikagaien kontserbagarri gisa erabiltzea antzina-antzinako kontua denez, bere kontsumoa biziki hedatua dago nonahi. Kloroak eta sodioak osaturiko elementu hau itsas uretatik edo lurpeko hobi eta aztarnategietatik ateratzen da. Kloroa eta sodioa, elikagaien bidez, gure dietan txertatu behar ditugun mineralak dira, arras funtzio garrantzitsuak betetzen baitituzte gure organismoan. Arazoa dator sodio gehiegi kontsumitzetik, mineral hau hipertentsio arteriala eta gaitz kardiobaskularrak nozitzeko arrisku faktoretzat identifikatua baitago.\nElikagaiei gatza ematen zaie bi arrazoi nagusirengatik, batik bat: zaporea nabarmentzearren eta elikagaia jangarri kontserbatzearren. Industriak, ordea, elikagaiei sodioa daukaten bestelako produktuak ere gehitzen dizkie: jangaiaren zaporea indartzea, gozotasunez apaintzea, gelifikatzea, loditzea, kolorez janztea, emultsioa erraztea, egonkor bihurtzea eta beste hainbat helburu betetzen dituzten aditiboak, esate baterako.\nNolanahi ere, gure eguneroko dietan behar adina gatz sartzea derrigorrezkoa dugu, berak digestioa errazten, gorputzeko likidoak mantentzen laguntzen, nerbio-bulkaden transmisioa bideratzen, muskuluen jarduera eta potasioaren xurgapen egokia egitea laguntzen duelako eta, gainera, beherakoek, gorakoek eta izerdi gehiegik eraginiko galerak orekatzeko balio duelako.\nHala eta guztiz...\nGure gatzaren premia txikia da: egunean lau bat gramo, hots, 1,6 gramo sodio, (gatz gramo batek 390 miligramo sodio dauzka). Osasunaren Mundu Erakundeak aholkatzen du pertsona helduek egunean sei gramo baino gehiago ez hartzea (2,4 sodio). Zazpi eta hamar urte bitarteko umeentzako muga 4 gramotan finkatu da (1,6 gramo sodio) eta zazpi urtetik beherakoentzat, berriz, 3 gramo gatz edo 1,2 gramo sodio. Kontua da, aholku hori betetzeko, gizakiak prestatzen eta kontsumitzen duen gatz kopurua zorrozki kontrolatzeaz gainera, sodio asko duten jangai prestatu ugari-ugariak tentu handiz hartu edo, bestela saihestu egin behar dituela. Ohiko elikagai horien artean, CONSUMER EROSKI aldizkariko ale honetan aztertu diren produktuetako gehientsuak daude.\nEspainian gizakiak egunean 10-12 gramo gatz -Osasunaren Mundu Erakundeak aholkatzen duenaren bikoa, praktikan- kontsumitzen duela frogatutzat jotzen dute espezialistek. Nutrizioaz gehien dakitenek diotenez, kontsumitzen dugun gatzaren hiru laurdenak ez datoz elikagai freskoetatik, prestatuetatik baizik.\nGure elikatze-kulturan gatzaren presentzia nabarmenegia izatea populazioaren osasunaren kalterakoa denez, gizaki gehienek gatzaren kontsumoa urritu egin beharko dute; egokiena, bide horretan ume-umetatik hastea litzateke, dastamena hastapenetik trebatuz.\nZergatik den kaltegarria gatza kontsumitzea\nUne jakin batean -hogei oliba, antxoa lata osoa edo ehun gramo urdaiazpiko jan dugulako, adibidez- gatz larregi irentsi badugu, gehiegizko gatz horrek ez du berehala eraginik izango gure osasunean, ohiko baldintzetan superabita organismoak erraz orekatzen du-eta. Gatz gehiegi sarri hartzen badugu, edo gehiegizko gatz hori organismoak ezin suntsi badezake (bi baldintza hauetako bat, are biak ere, jende askorengan egokitzen dira), ordea, oso litekeena da osasunak ondorio larriak nozitzea. Horrenbestez, hartu beharreko lehen neurria gatzaren kontsumoa seko murriztea da.\nAzal ditzagun orain gatz gehiegiren kontsumo jarraituaren eraginak, nolabaiteko xehetasunez: ur-erretentzioa (beraz, pisu handiagoa hartzea eta, ondorioz, bihotz, gibel eta giltzurrunei egin ahal ohi dutena baino lan neketsuagoa eginaraztea, likido bolumen handiagoa prozesatu beharko baitute), hipertentsio arterialaren arriskua areagotzea eta, nola ez, bihotz, gibel eta giltzurrunetako gaitzekin loturiko sintomak okertzea. Bestetik, pertsona gizen, erretzaile eta diabetikoek organismoaren disfuntzio guztiak larriagoturik nozitzen dituzte; gatz gehiegiren kontsumoarekin lotu izan dira gaixotasun larri-larriak, hala nola urdaileko minbizia eta osteoporosia (gatz lar kontsumitzeak gernu bidezko kaltzio-kanporatzea areagotu egiten du eta horrek, bere aldetik, hezurra desmineralizatzea laguntzen du).\nElikagai fresko gehientsuenek ez daukate gatzik, horietako batzuek, berez, sodioa duten arren: adibide ezagunak erraiak -giltzurrunak, gibela- eta itsaskiak dira. Geure dietan irensten dugun sodio gehientsua, ostera, prozesaturiko elikagaietan datza, dela gatza erantsi zaielako, dela sodioa daukaten aditiboak gehitu zaizkielako. Elikagai prestatuak erosi aurretik, beraz, hobe dugu zenbat gatz daukaten begiratzea. Erraz asko emango genuke pauso hori osagaien zerrendan edo nutrizio-informazioan datu hori agertuko balitz. Baina etiketara horrelakorik ez azaltzea ohiko kontua da, bistako arrazoi batengatik: horren berri jakinaraztea ez da oraingoz derrigorrezkoa, legez, etiketak gatzari dagokion zerbait berariaz adierazten edo azpimarratzen duenean izan ezik ("gatz gutxi dauka", adibidez). Baina gatz edukiera bakarrik ez da nahikoa, aditiboren batek -zaporearen indartzaile den E-621 edo glutamato monosodiko ezagunak (honen presentzia elikagaietan izugarria izan daiteke: 10.000 zatitarainokoa, milioiko), esate baterako- sodio ugari daukatelako; horrek, mineral honen edukia dezente altxa dezake. Aditibo hori ohikoa da oliba beteetan, oliba antxoa zaporedunetan, urdaiazpiko kroketetan, zorroko zopetan, hartxoetan, pizzetan, salda-kubotxoetan eta saltxitxetan, besteak beste.\nGatz asko... Zenbat, ordea?\nAzterketa honetan, era guztietako hirurogeita zazpi elikagai prozesatuk daukaten gatz eta sodio edukia zehaztu da: hestekiak, gosaltzeko laboreak, patata frijituak, kontserbako antxoak, gazta ondu eta xerratakoa, atuna landare oliotan, kakao disolbagarria, gailetak, moldeko ogia, ketchupa, latako babarrunak, entsaladilla, lasagna izoztua, ogi arrunta, saltxitxak, urdaiazpiko kroketa izoztuak, aperitibotarako produktuak, zorroko zopak, txerrikidun patea, antxoaz beteriko olibak eta pizza hoztuak. Gatz edo sodioaren edukia adierazten duten produktu bakanetan, berriz, adierazitakoa eta egiazko edukia konparatu dira.\nElikagaiaren 100 gramoko, 500 mg-tik gora daukaten elikagaiak sodio-eduki handikotzat hartzen dira. Horrenbestez, eduki osoaren %1,3 gatz dutenak oso-oso tamainaz kontsumitu edo utzi egin beharko lituzkete sodio gutxiko dieta egin behar dutenek. Eta, geroaldian osasun-arazo gutxiago izateko, osasun oneko pertsonek ere eduki osoaren %1,3 baino gatz gehiago daukaten elikagaiak neurriz kontsumitu beharko lituzkete.\nGatz edukia, etiketan\nAzterturiko 67 elikagaietatik hamabostek bakarrik adierazten dute etiketan zenbat gatz edo sodio daukaten. Datu honen azalpena ez da batere pozgarria: gatz asko era jarraian kontsumitzea eta gaixotasun larriak hertsiki loturik daudela, badirudi exijitzeko modukoa dela gatz edota sodio-edukia argi eta garbi elikagaien etiketan agertzea. Kontsumitzaileari, bere itxaropen eta premien araberako erabakia hartuko badu, informazio egiazko eta zehatza eman behar zaio. Informazioa ematen duten hamabostetatik bederatzik erakutsi zuten laborategian egiazko edukia etiketan adierazitakoaren tankerakoa dela (are txikiagoa ere); bakar batean (La Española markako antxoaz beteriko olibak), halere, egiaz zeukan sodio edukia (1.410 mg/100 g) etiketan agertutakoa (1.160) baino handiagoa izan zen.\nGatzaren kontsumoa urritzea, erabaki burutsua\nZenbat gatz hartzen dugun denok zorrozki kontrolatu behar dugun arren (aukeran, gehiegi kontsumitzen baitugu gehientsuok), zaintza hori muturreraino eraman behar dute hipertentsioa edo arazo kardiobaskularrak pairatzeko handiagoa nozitzen dutenek. Sinets dezagun, beraz: zapore gaziaren aldekotasuna eskuratu dugun zerbait da eta, horrenbestez, joera hori heztea, aldaraztea erabat posible dugu. Gatz gutxiago hartu ahala, elikagai gazien aldekotasuna bera ere ahulduz doa. Animatu eta aurreneko pausoa ematea baizik ez da kontua. Hona hemen bide horretan abiatzeko hainbat iradokizun:\nElikagai fresko gehiago hartzea, sodio gutxiago baitaukate.\nSodio gehien daukaten elikagaien kontsumoa arras urritzea.\nErne ibili ogiarekin, gatz-eduki handiko jangai ohikoa da eta. eskuarki ogi asko jaten dutenek gatzik gabeko ogiaren kontsumora igarotzeko aukera aztertu beharko lukete.\nSukaldean ari garela, gatzaren erabilera murriztea: prestatu elikagaiak ia gatzik gabe, utz dezagun jatun bakoitzak bere platerekoari bidezkotzat jotzen duena gehi diezaiola.\nMaionesa, ketchup, mostaza, soja eta tankerako saltsen kontsumoa jaitsi eta, horien ordez, gatz gutxiago daukaten hornidurak hartzea: piperrak, patatak, barazkiak...\nEtxetik kanpo bazkaltzen baduzu, eska ezazu janaria gatz gutxirekin zerbitza diezazuten eta saltsa eta hornigaiak bereiz, jakiarekin nahasi gabe, ekar diezazkizuten.\nEgosi elikagaiak lurrunetan: jangaiak beste ezerekin kontakturik ez daukanez, beste zer horri ez dio zaporedun substantziarik utzi behar eta, horrela, elikagaiak jatorriz zeukan sodio-edukia hobeki mantentzen da, hots, gatza eransteko premia arindu egiten da.\nErabili espezia eta belarrak zure jakiak biribiltzeko. Kontua ez da, kasu honetan, gatzari erabat saihets egitea, kopurua murriztea baizik. Barazkiak prestatzean perrexila, albaraka, tipulina, kuminoa, piperbeltza, limoi zukua eta antzekoak balia ditzakezu. Haragi eta arrainak kuzinatzeko ongarri politak piperrauts gorria, piperbeltza, baratxuri freskoa, baratxuri eta tipula deshidratatuak, limoi zukua eta ozpina dira. Oliba olio birjina eta ozpina erabiltzen badituzu, gatzaren gabezia nolabait estaliko da.\nEduki beti eskura sodio gutxiko produktuak.\nErabili sodio gutxiko gatza (honek gatz arruntaren sodio-edukiaren erdia dauka), potasio-klorurozko gatza (sodiorik ez dauka eta jakiak kuzinatu ondoren erantsi behar da: bestela jangaia mikaztu egingo luke) edo itsas gatza: honakoa, gatz arrunta baino zapore biziagokoa denez, janariak gazitzeko kopuru gutxiago ipini behar da.\n[1. orria] Osasunak, gatz gutxiago


...ritza-bulegoa, enpresa zehaztugabe batean. Zaldi odolgarbien margoak paretetan, bizkarretan urrezko letrak ageri dituzte...\nEndogamiak kalte egiten dio inurrien immunitateari. Egilea(k) ELHUYAR ZIENTZIAREN KOMUNIKAZIOA. Elhuyar Zientzia eta Teknologia, Elhuyar Fundazioa 2010 (1)\nGizaki endogamikoek eta maskota odolgarbiek bezalaxe, inurri-talde endogamikoek ere sistema immunologik...\nIrabazle garbia – Giza lasterketa-makina. Egilea(k) , MIXER. ETB dokumentalak, Euskal Irrati Telebista 2010 (1)\nIaz, euren zaldi odolgarbiek milioi erdi euroko sariak\nKresala 55. Egilea(k) , KRESALA. Kresala, Euskal Irrati Telebista 2011 (1)\n...abera jokatzen; haren aitak esanen zukeen bezala, « odolgarbi» bat besterik ez zen. Aurpegi serio eta atsegina zuen, poli...


Irekia Eusko Jaurlaritza - Gobierno Vasco :: EHAA xedapena 201900527\nGaiak: IRAKASLEAK; HAUTESPEN-PROBAK; BIDEKO HEZIKETA; GAITASUN-ZIURTAGIRIA; DEIALDIA\nHurrenkenaren zenbakia: 201900527\n• Aldez aurretiko eskaera egitea.\n• Derrigorrezko Bigarren Hezkuntzako titulua edo Teknikariaren titulua (Erdi Mailako Lanbide Heziketa) izatea ala dokumentuz ikasketa baliokideak edo goragoko mailakoak dituela egiaztatzea.\n• Eskuzko martxa-aldaketak dituzten ibilgailuak gidatzeko gaitzen duen B motako (edo hortik gorako) gidabaimenaren titularrak izatea eta baimen hori baliozkoa izatea eta indarrean egotea, gutxienez bi urteko antzinatasunarekin.\n• Maiatzaren 8ko 818/2009 Errege Dekretuaz onartutako Gidarien Araudi Orokorrak 45. artikuluan xedatutakoaren arabera, gaur egun 2. taldeko baimena lortzeko eskatzen diren baldintza psikofisikoak eta psikoteknikoak betetzea. Salbuespen gisa, halakorik izan gabe, B motako gida-baimena edo B motako ezohiko baimena –baldintza murriztaileei lotua– izatea, gutxienez bi urteko antzinatasunarekin eta Gidarien Araudi Orokorreko 7.2 artikuluan xedatutakoarekin lortua dena; halakorik dutenek arlo teorikoaren ikaskuntzara mugatutako Bide Prestakuntzako Irakaslearen Gaitasun Agiria lortu ahal izango dute.\n• 1/2007 Legegintzako Dekretuak, irailaren 11koak, Euskal Autonomia Erkidegoko Administrazioaren tasei eta prezio publikoei buruzko Legearen testu bateratua onartzen duenak, xedatutakoaren arabera, izen-emateko tasak ordaindu izana, 2.3 oinarrian xedatutakoarekin bat.\n1.4.– Hautagaiek eskabidean ematen duten informazio guztia zein hautaketa-prozesu honi buruzko datuak Trafiko Zuzendaritzak tratatuko ditu eta «Gidari-eskolak» izeneko tratamendu-jardueran sartuko ditu. Horren xedea da Bide-prestakuntzako Irakaslearen Gaitasun-agiria lortzeko ikastaroaren tramitazioa erraztea.\n• Off-line ordainketa: aipatutako finantza-erakunde laguntzaileen bulego-sarearen edozein puntutara joatea eta sistemak emandako ordainketa-gutuna aurkeztea. Ordainketa-gutunak barra-kodea duenez, irakurketa optikoa duen edo datuak eskuz jaso ditzakeen kutxazain automatikoaren bidez ordain daiteke.\n• On-line ordainketa: banku-sukurtsalera joan gabe, banka elektronikoaren sistemaren bidez ordaintzea, betiere aipatutako erakunderen batean banka elektronikoaren bezeroa izanez gero. Modalitate hori eguneko 24 orduetan erabil daiteke.\n• Bideko zirkulazioa erregulatzen duten arauak eta seinaleak.\n• Bide-segurtasunari buruzko gaiak. Trafiko-istripuak.\n• Ibilgailuei eta, bereziki, ibilgailu astunei buruzko araudi orokorra, pertsonen eta merkantzien garraioa, lehentasunezkoak eta bereziak.\n• Ibilgailuen asegurua.\n• Gidabaimenak erregulatzeko araudia, motak eta haiek lortzeko egin behar diren gaitasun-probak.\n• Gidatzeko ikasketak eta gidarien prestakuntza-zentroak erregulatzeko araudia.\n• Gidatzeari aplikatutako pedagogia eta psikologia.\n• Ibilgailuen mekanika eta oinarrizko mantentze-lanak.\n• Trafiko-istripuen aurrean izan beharreko portaera eta lehen sorospenak.\nUrrutiko irakaskuntza-fasean, ebaluazioak egun bakarrean egingo dira, eta haietara agertzen ez direnak bazter utziko dira, hartarako alegatzen den kausa edozein delarik ere.\n• Derrigorrezko Bigarren Hezkuntzako tituluaren edo Teknikariaren tituluaren (Bigarren Mailako Lanbide Heziketa) ala baliokidearen edo goragoko mailakoaren kopia edo fotokopia, originalarekin behar bezala erkatua.\n• 2. taldeko gidariei eskatzen zaien gaitasun psikofisikoaren txostena, 1. oinarrian xedatutakoa alde batera utzi gabe. Txosten hori gidariei osasun-azterketak egiteko zentro batek eman beharko du.\nTrafikorako irekitako bideetan gidatu eta zirkulatzearen gaineko proba praktikoa egitetik salbuetsita daude honako hauek: C1 motako edo goragoko mailetako gidabaimenen (indarrean direnen) titularrak, baldin eta 2019ko urtarrilaren 23a baino lehen lortu badituzte baimenok.\nNaiara Molinuevo González.\n12.2.– Hautaprobaren kalifikazio-epaimahaian parte hartzea honela ordainduko da: zerbitzuen ondoriozko kalte-ordainei buruzko otsailaren 2ko 16/1993 Dekretuan ezarritakoaren arabera. Trafikoko Zuzendaritza Nagusiaren ordezkari gisa parte hartzen dutenei ere araudi bera aplikatuko zaie.\nEbazpen honen kontra, gora jotzeko errekurtsoa aurkez dakioke Segurtasuneko sailburuordeari, hilabeteko epean, ebazpena Euskal Herriko Agintaritzaren Aldizkarian argitaratu eta hurrengo egunetik aurrera, Administrazio Publikoen Administrazio Prozedura Erkidearen urriaren 1eko 39/2015 Legearen 47. eta 48. artikuluekin lotuta 112.1 artikuluan xedatuta dagoenaren arabera.


Eszisioak ospatu - Talaios Koop.\n2013-04-22 KolaborazioakGorka Julio\nEgilea: Zibergara.net | Lizentzia: cc-by-sa\nBlogak berriro modan omen daude, horixe entzuten da behintzat. Datuekin frogatu beharreko baieztapena bada ere, errealitatea da bizirik iraun dutenak gero eta garrantzi handiagoa izaten ari direla.\nBlogak garapen indibidualerako tresna moduan duen balioa ukaezina da. Zerbait kontatzerakoan egin beharreko antolaketa eta hausnarketa ariketak automatikoki barnean zerbait aldatzen du. Ariketa hori maiz egitearen ondorioz, pertsonak askotan autonomiadunak eta ahaldunduta sentitzen dira; ez da gutxi.\nBlogen funtzio indibidualaz baino, funtzio kolektiboaz gutxiago hitz egin izan da. Blog bat inguruko komunitate batekin batera sortuz gero, hor sortzen diren harremanak oso garrantzitsuak izaten dira.\nUrte batzuk dira jada Blogsoviet blog komunitatea sortu zuela orain BakalHau deitzen den taldeak. Jakintza tekniko zehatzik gabe, talde bat bildu eta bakoitzak bere blog indibiduala sortzeko ezagutzak eskuratzeko helburua zuen komunitate hark.\nBeste helburu bat ere bazuen: lortutako ezagutzekin antzeko komunitateak sortzen laguntzea.\nDenborarekin, hori errealitate bihurtu da, lehena Txintxarrisfera izan zen. Ondoren, Laboretegiak bera sortu zuten, eta orain Zibergara sortu da, Bergara inguruan komunitate bat sortzeko asmoz.\nErro komun bat duen komunitate batetik abiatuz komunitate berriak sortzea oso pozgarria da. Beste eredu batzuetan «eszisioak» drama modura ikusten badira ere, eredu honetan ospatzekoak izaten dira. Komunitate horrek bere elkarrizketa eta ideia propioak garatuko ditu, baina, horrez gain, sortu ziren komunitate amarekiko harremana eta elkarrizketak ere mantentzeko aukera izaten jarraitzen du.\nHarreman horiei esker komunitate horietan sortzen diren ideiak, onak badira, segur aski besteetara ere kutsatuko dira. Ideiak eta berrikuntzak elkar ezagutzen duten pertsonen elkarrizketen artean izaten dira, gero hortik besteetara erraz hedatzeko.\nNahiz eta adibide modura erabili dugun, segur aski ereduak ez du blogetarako bakarrik balio. Komunitate horietatik jaioko dira ziurrenik etorkizuneko ideia, ekinbide, enpresa eta elkarte berriak.\nTags: blogak, blogsoviet, laboretegia, sare banatuak, sareak, txintxarrisfera, zibergara\nPrevious post Krisi garairako 4 herri tresna Next post Harresiak elkartzen


Cliché musika talde irundarrak bere lehen abestia kaleratu du – Irunero\nPosted on 2022(e)ko otsailak 11 2022(e)ko otsailak 11 by Irunero\nCliché musika talde irundarrak bere lehen abestia kaleratu berri du. Urtarrilaren 28an estreinatu zen “Conjuro” izeneko abestia, bideoklip eta guzti. Asier Piera abeslariak, Rubén de la Iglesia gitarra-joleak eta Ander Sáenz perkusionistak osatutako taldea arrakasta berrien bila abiatuko da. Musikariek, pandemiaren oztopoak gaindituta, eszenatokietara itzuli eta oraindik aurkezteko dituzten abesti berriak ezagutarazteko gogo handia adierazi dute\nZertan ibili zarete azken elkarrizketa egin genuenetik?\nAzken elkarrizketa egin genuenetik estudioan sartuta egon gara, abesti berriak grabatzen. Gainera, bideoklip bat sortu dugu, kontzertuak eman ditugu eta konposaketa berriak sortzen jarraitu dugu. Egoera konplexua bizitzea egokitu zaigun arren, ahal izan dugun neurrian asko mugitu gara eta gauza dezente egin ditugu.\nUrtarrilaren 28an zuen lehen singela kaleratu zenuten. Erraza izan da singela sortzea eta kaleratzea?\nBai eta ez. Guretzat oso garrantzitsua izan da talde on baten oinarriak sortzea, izan ere, jende asko daukagu gure atzetik lanean. Besteak beste, diskografikak, banatzaileek eta diseinatzaileek egiten duten lana funtsezkoa da, beste askorena aipatu gabe. Horretarako, lantalde profesional bat sortzea funtsezkoa dela iruditzen zaigu eta bidean erabaki asko hartu behar dira. Aurretik talde on bat sortu duzunean erabakiak hartzea errazagoa da, orokorrean erabakiak hartzea ez baita batere erraza.\nZer kontatu dezakezue “Conjuro” singelari buruz?\nUste dugu “Conjuro” abestia arnasa hartzeko eta libre izateko abesti bat dela. Abestian bertan sentimendu asko nahasten dira, beraz, entzule bakoitzak nahi dituen sentimenduak aukeratu ditzake bere araoa edo konjurua sortzeko. Hasieran abesti lasaia dela iruditu dezake, baina pixkanaka erritmoa hartzen doa eta abestia guztiz aldatzen da.\nSingelaz gain, bideoklipa sortu duzue ere. Horrelako prozesu batean murgildu zareten lehen aldia izan da?\nBideokliparen bitartez abestiaren mezua zein den azaltzen saiatu gara. Bertan protagonistak haurrak dira, izan ere, prentsatzen dugu haurrek alaitasuna eta axolagabekeria helarazten dituztela. Beraz, aurreiritziak alde batera uzteko balio duen kanta dela uste dugu. Hori islatzeko bideoklipean haurrak agertzea oso egokia izan zitekeela bururatu zitzaigun, umeek ez baitute aurreiritzirik. Gainera, bideoklipa oso leku politean grabatu genuen, zehazki, Markinan, Bizkaian. “La Oreja de Van Gogh” taldearen azken bideoklipa ere leku berean grabatuta dago. Beraz, guztiok gure Youtube kanala bisitatzera eta abesti berria ikustera gonbidatzen zaituztegu.\nLan guzti hau egiteko beste profesionalen laguntza behar izan duzue?\nBai, esandako moduan, gure atzetik jende asko dago. Adibidez, kontratatu nahi ditugun beste musikariak, diskografika, banatzailea, promozioaz arduratzen den jendea, karatula egin duen diseinatzailea,… Azken batean, guk gure helburua lortu ahal izateko beharrezkoa izan da jende askoren lana. Lana aurrera ateratzeko talde bat sortzea derrigorrezkoa da eta hemendik haiek guztiek egunero egiten duten lana eskertu nahi diegu.\nSingela aurkezteko ekintza berezirik prestatu duzue?\nBai, alde batetik, promozio lan handia egingo dugu. Online promozioa Youtuben eta Spotify bidez egingo dugu. Lan horrek abestia zein bideoklipa ondo kokatzen eta ezagutarazten lagunduko digu. Bestetik, offline promozioa egiteko aprobetxatuko dugu. Horretarako, Irunero aldizkariko elkarrizketaz gain, Bilbon beste hainbat elkarrizketa eskainiko ditugu hainbat irrati eta telebistatan. Promozioaren barnean gehien gustatzen zaigun atala kontzertuak ematearena da, bertan jendeak gure abestiak zuzenean entzuteko aukera baitu.\nHiru taldekide izanda, erabakiak hartzea konplexuagoa da?\nEgia esan, gure artean oso ondo moldatzen gara. Txikitatik elkar ezagutzen dugu eta, adibidez, konposaketak egiteko momentuan oso ondo ulertzen dugu elkar. Dinamika ona dugu eta ez dugu arazorik izaten.\nZer behar da abesti bat arrakastatsua izan dadin?\nOso galdera ona da, baina uste dugu ez duela erantzunik edo behintzat guk ez daukagu batere garbi. Guk gustuko dugun musika egiten dugu eta, noski, jendeak ere gure lana atsegin izatea nahiko genuke. Hala ere, argi dugu ez dugula gure musika estiloa aldatuko soilik jarraitzaile gehiago lortzeko. Gaur egun arrakasta izan nahi baduzu tranpa egin behar duzu eta ez dugu uste gure estiloa horretara hurbiltzeko aldatuko dugunik.\nNola egin diozue aurre pandemiak kulturaren munduan eragindako etenaldiari?\nBai, taldea justu pandemiaren aurretik sortu zen, baina egia da pandemiako urteak izan arren, azken bi urteetan asko hazi garela. Beraz, testuinguru zail honetan mugitzera ohitu gara eta aukera bakarra momentuko egoerara moldatzea da. Kontzerturik egin ezin badaiteke, abesti berriak konposatzeko, kantuak grabatzeko edo bideoklipak pentsatzeko aprobetxatu behar da denbora.\nSingelaren ostean, diskoa dator?\nBai, diskoa lehenago edo geroago aterako dugu, hori argi dago. Poliki-poliki gauza berriak egiten ari gara eta hilero edo bi hilabetean behin gehienez abesti berriak kaleratu nahi ditugu. Horrela, abesti dezente aurkeztu ditugunean diskoa ateratzeko unea izango da.\nZein beste proiektu dauzkazue 2022. urterako?\nGure helburua garbi daukagu eta hori lortu ahal izateko kontzertuak ematen, abesti berriak sortzen eta kaleratzen, bideoklipak grabatzen eta konposaketa berriak sortzen jarraitu nahi dugu. Beraz, jendeak gure pausuak jarraitzea espero dugu.\nPosted in ElkarrizketaTagged Abestia, Cliché, Diskoa, irun, irunero, musika, Singela, Spotify, YouTube


Vathsèra - Wikipedia, entziklopedia askea.\nVathsèra (okzitanieraz Vathsèra, frantsesez eta ofizialki: Batsère) Okzitaniako udalerri bat da. Administratiboki Frantziako Pirinio Garaiak departamenduan dago, Okzitania eskualdean. 2013an 45 biztanle zituen.\nSarlabous, Bulan, Escots eta Espèche\n18 (%52.9) 18 (%52.9)\n2007an Batsère udalerrian erroldatutako biztanleak 45 ziren. Familiak 20 ziren, horien artean 4 pertsona bakarrekoak ziren (4 bakarrik bizi ziren gizonak) eta 16 seme-alabarik gabeko familiak ziren.\n2007an 29 etxebizitza zeuden, 20 familiaren etxebizitza nagusia ziren, 9 bigarren erresidentzia ziren eta 1 hutsik zegoen. Etxebizitza guzti hauek 29etxeak ziren. 20 etxebizitza nagusietatik 16 bere jabearen bizilekua ziren eta 4 alokairuan okupaturik zeuden; 2 etxek bi gela zituzten, 2 etxek hiru zituzten, 6 etxek lau zituzten eta 10 etxek bost zituzten. 19 etxek euren parking plaza propioa zuten azpian. 7 etxetan ibilgailu bat zegoen eta 12 etxetan bat baino gehiago zituzten.\nBatsère udalerriko biztanleria-piramidea 2009an .\n2007an lan egiteko adina zuten pertsonak 27 ziren, horien artean 18 aktiboak ziren eta 9 inaktiboak ziren. 18 pertsona aktiboetatik 17 lanean zeuden (7 gizon eta 10 emakume) eta 1 langabezian (1 gizon). 9 pertsona inaktiboetatik 7 erretiraturik zeuden, 1 ikasten zegoen eta 1 "bestelako inaktibo" gisa sailkaturik zeuden.\n2000. urtean Batsère udalerrian 5 nekazaritza-ustiategi zeuden.\nEspèche (0,5 km)\nLomné (1,9 km)\nSarlabous (2,0 km)\nEscots (2,5 km)\nBulan (2,5 km)\nLaborde (3,3 km)\nAsque (3,3 km)\nArrodets (3,5 km)\nBenqué (3,7 km)\nEsparros (3,9 km)\nAzken aldaketa 18 urria 2021(e)an, 19:42(e)tan\nOrriaren azken aldaketa: 18 urria 2021, 19:42.


Atzo hasitako errenta kanpaina ekainaren 30era izango da zabalik Gipuzkoan - etakitto.eus\n2018, Api 17\nErrenta aitorpenaren kanpaina abian da honezkero Euskal Herri osoan eta Gipuzkoako Aldundiak atzo, astelehena, ekin zion bere zergapekoekin kontuak kitatzeari. Atzo bertan hasi eta amaitu zen errenta aitorpena milaka gipuzkoarrentzat, telefono edo internet bidez dagoeneko 11.000 zergapekoek adierazi baitzuten ados zeudela aldundiak aurreko astearen amaieran igorritako aitorpenarekin. Ogasunak bidalitako 250.000 autolikidazio proposamenetik, ia hamarretik bederatzi onartzen dituzte zergapekoek. Autolikidazioak errenta aitorpenen bi heren dira, baina beste heren batek bere kabuz egin behar izaten du, aitorpen konplikatuagoak dituztelako. Azken hauei barixakuan zabalduko diete epea ordua eskatzeko, eta datorren astelehenean zabalduko dizkiete bulegoak. Aitorpena jaso eta onartu ez dutenek, berriz, apirilaren 26tik aurrera eska dezakete mekanizaturako hitzordua. Guztiek ere, ekainaren 30a izango dute azken eguna. Aurtengo berritasunen artean ZergaBidea plataforma dago, errenta aitorpena aurkezteko laguntza programa berria: euskarri berriak autolikidazio proposamena deskargatzeko aukera ematen du, baita aitorpena bertan egin eta aurkezteko ere. Azkenik, euskarari dagokionez, azken hamarkadan bikoiztu egin da euskaraz aurkezten dutenen kopurua, baina, hala ere, oraindik aitorpenen %15 bakarrik dira.\n« Oraindik sarrerak gelditzen dira ostiral honetan Mogel Isasiko ikasleek Coliseoan eskainiko duten “Isaskara” musikalerako Prostituzioari buruzko iritzi eta ikuspegiak aztertzeko doku-foruma antolatu du Alternatibak bihar arratsalderako »